text: Global Defense Initiative toimii Yhdistyneiden kansakuntien turvallisuusneuvoston alaisuudessa. Kolmannen tiberiumsodan aikaan monet valtiot olivat kuitenkin niin hajalla, että GDI:n täytyi sulauttaa niiden hallinto itseensä. GDI olikin vuoteen 2047 mennessä enemmän suuri valtio kuin YK:n sotilaallinen osasto. Missään pelissä Global Defense Initiativen koko organisaatiota ei käsitellä yhtä aikaa. Tunnettuja GDI:n osastoja ovat


title: Command & Conquer -pelisarjan ryhmäkunnat

text: Global Defense Initiativen sotilaallinen doktriini on rakennettu korkeateknologisen konventionaalisen sodankäynnin ympärille. Tarkoituksena on taistella uhkaa vastaan avoimesti ja suoraan. GDI:n yksiköt peleissä ovat kalliita mutta vahvoja, ja niiden tuotanto on hitaampaa kuin Nodin veljeskunnan ja Scrinien. Ilmavoimat käyttävät kehittyneitä VTOL-koneita, "Orca-aluksia". Tykistö on tarkoitettu tuottamaan suurta tuhoa vahvoja vihollisasemia vastaan. Tavanomaisten aseiden lisäksi GDI:llä on käytössään raidetykkejä ja ääniaaltoihin perustuvia aseita. Maan kiertoradalta voidaan ampua ionikanuunalla.


text: Nodin veljeskunta () on yksi "tiberium-jatkumon" kolmesta osapuolesta. Sarjan kuvitteellisessa maailmassa Nodin veljeskunta on maailmanlaajuinen ja syvästi uskonnollinen terroristijärjestö, jonka johtaja on karismaattinen, sosiopaattinen ja salaperäinen mies nimeltä Kane.


text: Nodin veljeskunta on ikivanha järjestö. Sen perustamisen tarkka päivämäärä ei ole tiedossa, mutta "in" ohjekirjan mukaan järjestö on ollut olemassa jo 1700-luvulla eaa., vaikka ohjekirja myös väittää näitä raportteja "liioitelluiksi". Nodin veljeskunnan perustaja on salaperäinen Kane, jonka on peleissä viitattu olevan ikääntymätön ja mahdollisesti jopa kuolematon. Peleissä on myös esitelty yhteys Kanen ja Raamatun Vanhan testamentin Kainin välille; esimerkiksi "ssä" pelaajahahmo "Havoc" Parker löytää egyptiläisestä Nodin temppelistä ikivanhan haudan, joka Kanen mukaan kuuluu Kainin murhaamalle veljelle Abelille. Nodin veljeskunnan nimi on myös lähtöisin maasta, johon ensimmäisen Mooseksen kirjan mukaan Jumala karkotti Kainin rangaistuksena Abelin murhasta.


text: Ennen ensimmäisen tiberiumsodan alkua Nodin luultiin olevan pieni terroristijärjestö muiden joukossa. Pian kuitenkin huomattiin Nodilla olevan suuret sotavoimat käytössään. Johtaja Kane tunnettiin Interpolissa Jacob Caine -nimellä. Nodin joukot koostuivat sissitaistelijoista, palkkasotilaista, Nodin hallitsemilta alueilta värvätyistä sotilaista ja Nodin oppeja fanaattisesti kannattavista Kanen seuraajista. Ennen kuin Sarajevo paljastui järjestön keskuspaikaksi, luultiin, että Nodilla ei ole keskitettyä komentopaikkaa.


text: Tiberiumin saavuttua 1995 Nod hallitsi noin puolta maailman tiberiumvarannoista ja näin myös maita, jotka olivat saaneet kärsiä pahiten tiberiumin leviämisestä. Toisin kuin muussa maailmassa, Nodin asenne tiberiumiin oli erilainen. Se näki tiberiumin uuden aikakauden alkuna ja oli valmis käyttämään sitä erilaisissa sovelluksissa, kuten aseissa.


text: Nodin veljeskunta esiteltiin ensimmäisessä "Command & Conquer" -pelissä, "Command & Conquer: Tiberian Dawnissa", jossa veljeskunta kamppailee Yhdistyneiden kansakuntien alaisuudessa toimivan sotilasorganisaation, Global Defense Initiativen, kanssa Maahan ulkoavaruudesta saapuneen tiberium-mineraalin hallinnasta. Nodin veljeskunta aloittaa Kanen johdolla ensimmäisen tiberiumsodan kukistaakseen GDI:n ja miehittää Afrikan, kunnes GDI käynnistää oman vastahyökkäyksensä ja veljeskunta kokee pahoja tappioita. Tappion kokenut Nodin veljeskunta luhistuu Kanen "kuoleman" myötä. Vaihtoehtoisessa loppuratkaisussa veljeskunta kuitenkin voittaa sodan ja kaappaa ionikanuunan tuhotakseen joko Lontoon parlamenttitalon ja Big Benin, Brandenburgin portin, Eiffelin tornin tai Valkoisen talon.


text: Toinen tiberiumsota on in aiheena. Nod oli jakautunut häviönsä jälkeen pieniin palasiin, jotka sotivat toisiaan vastaan, kunnes 2030 Kane nousi uudestaan esiin. Jos pelaaja läpäisee Nodin kampanjan, GDI:n avaruusasema tuhotaan ydinohjuksella ja Kane pääsee toteuttamaan suunnitelmansa: laukaisemaan tiberiumohjuksen, joka muuttaa kaiken maapallon elämän hiilipohjaisesta tiberiumpohjaiseksi. Kanen "kuoltua toisen kerran" Nodin veljeskunnan johtoon nousee Anton Slavik. Välttääkseen Nodin hajoamisen uudestaan Slavik päättää aktivoida tekoäly CABALin (Computer Assisted Biologically Augmented Lifeform). CABAL kuitenkin kääntyy Nodia vastaan ja ottaa kaikki sen kyborgit hallintaansa. Slavik ehdottaa väliaikaista liittoa GDI:n ja Nodin välille CABALia vastaan. Liitto muodostetaan ja CABALin kyborgiarmeija eliminoidaan. Havaitaan kuitenkin, että CABAL itse on vielä hengissä. Se on liittynyt kryogeeniseen arkkuun, joka pitää Kanea elossa. CABAL sulauttaa itsensä Kanen mieleen.


text: Kolmas tiberiumsota, jota käsitellään pelissä "", alkoi Nodin onnistuneella iskulla, joka lamautti GDI:n avaruuspuolustusjärjestelmän. Kolmannen tiberiumsodan jälkeen Nod oli enää vain varjo siitä, mikä se ennen oli, mutta juuri näin Kane halusikin. Onnistuakseen suunnitelmassaan hän tarvitsi arvoituksellisen artefaktin nimeltä Tacitus. GDI onnistui saamaan Tacituksen itselleen toisen tiberiumsodan päätyttyä Nodilta. Kane käskee uutta CABALin tapaista tekoälyä LEGIONia kaappaamaan Tacitus takaisin käyttämällä salaista kyborgiarmeijaa nimeltä Kanen Lapset. LEGION onnistui kaappaamaan Tacituksen ja Kanen suunnitelma onnistui viimeinkin.


text: Nodin veljeskunta on aina pitänyt yhteyttä ääri- ja terroristijärjestöihin. Se yrittää saada kaikki "yhteiskunnan ulkopuoliset" saman lipun ja ideologian alle, vastustamaan länsimaita. Nod ei epäröi käyttää tiberiumia tarkoitusperiensä toteuttamiseen. Nodin vastustajat, pääasiassa GDI luokittelevat veljeskunnan terroristijärjestöksi, joka yrittää saada kolmannen maailman valtiot tukemaan sen imperialistisia pyrkimyksiä. Tiberium Warsissa GDI laajentaa kantaansa sanomalla Nodin olevan "vaarallinen, laajalle levinnyt terroristijärjestö, joka syyllistyy suurimman mahdollisen ekokatastrofin kiihdyttämiseen". Nodilla on myös monia tunnuslauseita, jotka kertovat heidän tavoitteensa. Nodin ensimmäinen tehtävä on rauhan tuonti ja tätä kuvaa tunnuslause ""Peace Through Power!"" eli ""Rauhaa vallan kautta!"". Tunnuslause, joka kuvaa Kanen näkemystä tiberiumista kuuluu lyhyesti ""One vision, One purpose!"" eli ""Yksi visio, yksi tarkoitus!"".


text: Nodin eliittijoukkoja kutsutaan Mustaksi kädeksi. Nimi viittaa ensimmäisen maailmansodan aloittaneeseen Musta käsi -järjestöön, jonka jäsen Gavrilo Princip ampui Franz Ferdinandin, Itävalta-Unkarin kruununprinssin. Sattumalta Nodin päämaja, Nodin temppeli, sijaitsee useimmiten Sarajevossa. Mustan käden johtajana toimii Anton Slavik. Kolmannen tiberiumsodan aikaan Mustan käden sotilaat pukeutuivat vahvaan panssariin ja kaapuihin. Varsinaisesti koko Musta käsi -osasto on ensimmäistä kertaa pelattavana -lisäosassa. "Kane's Wrath" -peli esittelee myös toisen Nodin alaisuudessa toimivan järjestön, "Kanen lapset" (The Marked of Kane) joka on kyborgeihin ja tiberium-aseisiin erikoistunut osasto.


text: Nodin veljeskunnan sotilaallinen doktriini nojaa paljolti nopeuteen, häiveteknologiaan, iske ja pakene-taktiikkaan ja yleensäkin epäsuorempaan sodankäyntiin kuin sen vastustaja Global Defense Initiative. Suuri poikkeus tähän on suuri ja raskas Avatar-mecha. Nodin ajoneuvot ovat useimmiten kevyitä ja keskinkertaisesti aseistettuja, näin ollen yllätyshyökkäyksissä hyvin käyttökelpoisia. Pitkän kantaman aseet, esimerkiksi tykistö on myös suosittua Nodissa. Nodin veljeskuntaa eivät sido minkäänlaiset eettiset säännöt. Siviilikuolemat eivät ole mitään. Se on käyttänyt ydinaseita ja tiberiumpohjaisia aseita, kuten kemikaaliohjuksia. Parempaa teknologiaa edustavat laseraseet, kuten valtava "Nodin obeliski". Nodin veljeskunta on joillakin teknologian aloilla GDI:tä edellä. Alun perin teknologinen etu tulee ensimmäisen tiberiumsodan aikana vallinneesta Nodin tiberium-monopolista, josta se sai paljon vaurautta. Nod on kehittänyt muun muassa laseraseita, kemiallisia aseita, ydinaseita, tekoälyä ja kybernetiikkaa. Tämän kaiken lisäksi Nodin tiberiumtutkimus on paljon edellä GDI:n tutkimusta, erityisesti tiberiumin asekäytössä.


text: Scrin on kuvitteellinen muukalaisrotu tiberium-jatkumossa ja kolmas osapuoli GDI:n ja Nodin lisäksi. Scrinejä voidaan pitää tiberiumin alkuperäisinä haltijoina. Scrinit eivät kutsu tiberiumia tiberiumiksi vaan Ichoriksi. Tiberium on ihmiskunnan käyttämä nimitys mineraalista. Scrinit ovat täysin erilaisia kuin ihmiset. Tiberium on scrineille välttämätöntä, jotta he voivat pitää rotunsa elossa eikä tiberiumin mutageeniset- tai säteilyvaikutukset vaikuta niihin ollenkaan. Sen sijaan tiberium parantaa niitä, toisin kuin ihmisiä. Heidän geneettinen rakennekin on tiberium-pohjainen eli osa heidän ruumistaan on puhdasta tiberiumia. Siksi tietyn taajuiset ääniaallot vaikuttavat niihin samalla tavalla kuin tiberiumiin itsessään. Myös heidän teknologiansa on kehittyneempää kuin ihmisillä. Heillä on kyky luoda paikallisia ionimyrskyjä joko myrskykolumnista tai Planeettojen valtausaluksesta. Ja heillä on myös portaaliteknologia, jota he hyödyntävät, kun he keräävät tiberiumia muilta planeetoilta kuin kotiplaneetaltaan.


text: Scrineistä saatiin ensimmäiset merkit jo issa, kun GDI löysi Pohjois-Amerikasta oudon avaruusaluksen. Heillä oli epäilynsä että kyseisen aluksen rakensi jokin muu rotu kuin ihmiset. GDI ei saanut asiasta sen enempää todisteita, ei edes aluksesta löytyneestä esineestä, Tacituksesta. Kuitenkin Nodin veljeskunnan johtaja Kane onnistui analysoimaan sen, mitä Tacituksessa kerrottiin. GDI sai asian selville vasta kun oli liian myöhäistä. Sen jälkeen kun issa Sarajevossa räjähti nestemäinen tiberiumpommi, Scrin hyökkäsi maapallolle, tavoitteenaan rakentaa 19 tornia, joita scrinit kutsuivat kynnyksiksi, joiden tarkoitus oli toimia portaalina, jotta scrinit voisivat imeä tiberiumia maapallolta ja lähettää joukkoja maahan ilman kuljetusaluksia. Pelissä Scrinien kampanjassa Scrinit epäilevät, että heidät houkuteltiin ansaan, koska Maapallolla oleva tiberiummäärä oli pienempi kuin he olettivat. Kerrotaan, että he lähettivät tiberiumia Maapallolle ja odottavat siihen asti kunnes se olisi levinnyt tarpeeksi laajalle. Tällöin olisi syntynyt luonnollinen nestemäisen tiberiumin räjähdys, joka toimisi Scrineille merkkinä, että on aika aloittaa keruu Maapallolta. Mutta pelissä tapahtunut räjähdys ei ollut luonnollinen vaan Kanen juoni saada Scrin Maapallolle. Kampanjassa Scrineille selviää, että Kane ilmeisesti on kaiken takana ja mikä yllättävintä, Kane esiintyy heidän tietomatriiseissaan, mutta Kanen geneettinen materiaali on heille tuntematonta, sillä minkäänlaista vastausta ei löydy heidän suuresta tietomäärästä. Kampanjassa esiintyvä Valvoja käskee Työnjohtaja 371:stä hankkimaan enemmän tietoa Kanesta, mutta Työnjohtajan apuri saa Työnjohtajan puolustamaan viimeistä tornia ja katkaisee yhteyden Valvojaan. Lopuksi Valvoja raportoi Scrinien "Yliherralle"(Overlord) mitä tapahtui ja Yliherra käskee valmistautua täydelliseen Maapallon invaasioon luvaten, että Maa kaatuu.


text: Scrinien oli tarkoitus esiintyä myös videopelissä "Tiberium", jossa on kulunut 11 vuotta Scrinien ensimmäisestä invaasiosta ja että silloin heidän valloitusjoukkonsa ovat lähteneet Maata kohti. Tiberium peruttiin koska se ei täyttänyt EA Gamesin laatuvaatimuksia.


text: Scrinien yhteiskuntarakenne koostuu erilaisista kulteista, joista suurimmat ovat "Sadonkorjurien kultti", "Kiertolaisten kultti" ja "Noutajien kultti". Sadonkorjurien kultti on yleisin ja suurin kultti, koska Scrinien suurin tehtävä on tiberiumin keruu. Tämä kultti sisältää Scrinien tavallisimmat sotajoukot. Kiertolaisten kultti on sen sijaan paljon salamyhkäisempi ja maltillisempi kuin Sadonkorjurien kultti. Sen sotajoukot keskittyvät nopeuteen ja mielenhallintaan. Mutta kaikki Scrinit eivät ole aivan maltillisia. Kun puhutaan raivosta ja välinpitämättömyydestä, sitä ei voi olla huomaamatta Noutajien kultista. Heidän intohimonsa tiberiumiin voi olla yksi syy tähän, sillä he hyödyntävät tiberiumia sodankäyntiin jopa aseiden muodossa.


text: Red Alert-sarja sijoittuu vaihtoehtoiseen historiaan, jossa toista maailmansotaa ei koskaan tapahtunut, kun Albert Einstein matkusti vuoteen 1924 ja poisti aika-avaruusjatkumosta Adolf Hitlerin. Jatkumossa keskitytään vaihtoehtoisiin maailmansotiin Yhdysvaltojen ja Länsi-Euroopan muodostamien Liittoutuneiden ja Neuvostoliiton välillä. Command & Conquer: Red Alert 3:ssa historia muuttuu uudestaan, kun Neuvostoliitto rakentaa oman aikakoneensa ja he matkustavat vuoteen 1927 ja poistavat Einsteinin aika-avaruusjatkumosta. Tämän seurauksena historiaan ilmestyy uusi supervalta, Japanista kotosin oleva, teknologisesti kehittynyt Nousevan Auringon Imperiumi (Empire of the Rising Sun.)


text: Liittoutuneet ovat länsimaisten valtojen muodostama koalitio, johon kuuluu mm. Iso-Britannia, Ranska, Saksa ja Yhdysvallat. Command & Conquer Red Alert-pelissä heidän sotajoukkonsa koostuu kevyemmistä ja nopeammista maataistelujoukoista ja voimakkaasta laivastosta. Heidän ylivomasesti vahvin yksikkö on Ristelijä, joka kykenee tuhoamaan kokonaisen vihollistukikohdan erittäin pitkän kantaman päästä. Liittoutuneiden ilmajoukot ovat erittäin vähäiset, he käyttävät ainoastaan Longbow-helikopteria. Heidän superaseensa on Chronosphere, jolla voi teleportata mekaanisen yksikön mihin tahansa kartalla.


text: Command & Conquer: Red Alert 2-pelissä liittoutuneiden teknologia ottaa harppauksen eteenpäin. Heidän sotajoukot koostuvat edelleen nopeista yksiköistä, ja tehokkaasta laivastosta mutta he ovat saaneet käyttöönsä mm. Prisma-teknologian, joka voi lähettää voimakkaita energiasäteitä, ja Kangastustankin (Mirage Tank), joka paikallaan ollessaan näyttää viholliosen silmissä puulta. Lisäksi he ovat saaneet myös Säänhallintalaitteen, jolla voi aiheuttaa voimakkaita ukkosmyrskyjä.


text: Liittoutuneiden tekniikka ei eroa paljon Command & Conquer: Red Alert 3:ssa Red Alert 2:een verrattuna. Säänhallintalaitteen sijaan heillä on nyt käytössä Protonitörmäyttäjä.


title: Luettelo joukkueista ja ajajista Ranskan ympäriajossa 2011

text:
Ranskan ympäriajossa 2011 oli mukana kaikkiaan 22 joukkuetta, joissa jokaisessa yhdeksän pyöräilijää.
DNS = ei lähtenyt etapille, DNF = keskeytti etapin aikana


title: Poutiainen

text: Poutiainen on suomalainen sukunimi, joka on muun muassa seuraavilla henkilöillä:


title: Brent Ashley

text: Brent Ashley (s. 9. huhtikuuta 1984, Los Angeles, Kalifornia) on yhdysvaltalainen muusikko ja vaatesuunnittelija. Hän on parhaiten tunnettu Combichrist-yhtyeen basistina.


title: Brent Ashley

text: Noin vuodesta 2017 alkaen Ashley on jättäytynyt määrittelemättömälle tauolle vedoten kiireisen elämäntyylinsä aiheuttamaan työuupumukseen.


title: Brent Ashley

text: Brent aloitti soittamalla rumpuja ollessaan 13-vuotias, mutta hänen vanhempansa eivät hyväksyneet sitä soiton äänekkyyden takia. Hän vaihtoi bassoon, koska kaikki soittivat kitaraa ja sai inspiraatiota esim. Nikki Sixxiltä.


title: Brent Ashley

text: Ashley on tunnettu ahkerana muusikkona pitkällä yhtyehistoriallaan.Brent ei ole kovin avoin yksityiselämästään, mutta on parisuhteessa ja omistaa kaksi koiraa. Hän on myös kertonut, että Ashley on hänen keskinimensä ja, ettei halua kertoa oikeata sukunimeään. Brent on myös maininnut olevansa juutalainen, mutta on myöhemmin eronnut uskonnostaan.


title: Syyrian maanjäristys 1202

text: Syyrian vuoden 1202 maanjäristys oli vuonna 1202 tapahtunut maanjäristys, tai joidenkin lähteiden mukaan vuosina 1201–1202 tapahtunut maanjäristysten sarja, joka iski rajusti itäisen Välimeren alueelle.


title: Syyrian maanjäristys 1202

text: Toukokuun 20. päivänä 1202 tapahtui voimakas maanjäristys lähellä Libanonin rajaa Syyrian lounaisosissa tai Libanonin puolella ( tai ). Järistyksen voimakkuudeksi on nykymenetelmin arvioitu 7,6 richteriä.


title: Syyrian maanjäristys 1202

text: Järistys tuhosi pahoin Tyren, Acren ja Nablusin kaupungit. Järistys havaittiin laajalla alueella Sisiliassa, Armeniassa, Anatoliassa, Kyproksella, Libanonissa, Syyriassa, Irakissa, Iranissa, Jordaniassa ja Egyptissä Aswanissa saakka.


title: Syyrian maanjäristys 1202

text: Suurimmat vaikutukset olivat Mount Lebanonin, Baalbekin, Surin, Beit Jannin, Banyasin, Nabluksen, Al-Samyran, Damaskoksen, Safitan, Akkan, Tripolin, Hauran, Beirutin, Homsin ja Tartusin alueilla.


title: Syyrian maanjäristys 1202

text: Järistyksessä itsessään menehtyi arviolta 30 000 ihmistä. Järistyksen aiheuttamassa nälänhädässä ja Niilin tulvaa seuranneissa epidemioissa kuoli arabialaislähteiden mukaan yhteensä 1,1 miljoonaa ihmistä seuraavan vuoden kuluessa. Tätä on vaikutustensa takia pidetty joissain arvioissa maailman eniten ihmisuhreja saavuttaneena maanjäristyksessä. Virallisesti eniten ihmisuhreja aiheuttanut yksittäinen maanjäristys tapahtui Shaanxin alueella Kiinassa vuonna 1556.


title: Nikola Pilić

text: Nikola Pilić (s. 27. elokuuta 1939 Split, Jugoslavian kuningaskunta) on kroatialainen tennispelaaja, joka edusti Jugoslavian sosialististista liittotasavaltaa. Urallaan hän voitti kolme turnausta kaksinpelissä. Ranskan avointen loppuottelussa hän pelasi vuonna 1973.


title: Nikola Pilić

text: Pilić syntyi Krsto Pilićille ja Danica Tomić Ferićille juuri ennen toisen maailmansodan alkamista. Pilić aloitti tenniksen pelaamisen vuonna 1952.


title: Nikola Pilić

text: Vuonna 1973 81 miespelaajaa boikotoi Wimbledonin turnausta, koska Jugoslavian Tennisliitto oli antanut aiemmin samana vuonna Pilićille pelikiellon. Pelikielto tuli siitä, kun Pilić oli kieltäytynyt pelaamasta Davis Cupissa. Pilić kiisti kuitenkin kieltäytyneensä.


title: Nikola Pilić

text: Uransa lopetettuaan Pilić aloitti valmentamisen. Hän perusti vuonna 1997 tennisakatemian, jossa valmennetaan nuoria tennisammattilaisia. Siellä ovat harjoitelleet muun muassa Ernests Gulbis ja Novak Đoković.


title: Nikola Pilić

text: Vuonna 1970 Pilić meni naimisiin serbialaisen näyttelijän Mia Adamovićin kanssa.


title: Leif Erickson

text: Leif Erickson (synt William Anderson, 27. lokakuuta 1911 Alameda, Kalifornia – 29. tammikuuta 1986 Pensacola, Florida) oli yhdysvaltalainen näyttelijä. Hänen elokuvadebyyttinsä oli vuonna 1935 valmistunut "Wanderer of the Wasteland". Elokuvien ohessa hän näytteli myös Broadwaylla ja televisionäytelmissä. Vuosina 1967–1971 Erickson näytteli Big John Cannonia televisiosarjassa "Karjatila High Chaparral".


title: Sudanin historia

text: Sudanin historia kattaa ajan alueen ensimmäisistä asukkaista kymmenien tuhansien vuosien takaa. Itsenäinen valtio Sudan on ollut vuodesta 1956.


title: Sudanin historia

text:
Sudanin alueelle ensimmäiset ihmiset elivät todistettavasti myöhäispaleoliittisella kaudella (n. 30–20 tuhatta vuotta sitten) Khartumin seutuvilla. Nykyihmistä edeltävistä hominideista ei ole toistaiseksi löydetty merkkejä. Ensimmäiset asukkaat osasivat muokata hiekkakivestä keramiikkaa ja hankkivat toimeentulonsa metsästämällä eläimiä ja keräilemällä kasveja. Nämä ilmeisesti ensimmäiset sudanilaiset saapuivat etelästä ja lännestä ja siirtyivät ajan kuluessa kohti keskistä Sudania asuttaen lopulta pohjoiset ja itäisetkin alueet. Yhdessä muiden suurten jokien läheisten kansojen kanssa he alkoivat asuttaa jokilaaksoja, etenkin Niilin laaksoa, noin 10 000 eaa. Tällöin sudanilaiset siirtyivät lähes samanaikaisesti muiden kulttuurien kanssa metsästäjä-keräilijä-kulttuurista maanviljelyyn ja karjanhoitoon. Sudanilaiset tuottivat muiden neoliittisen kauden kulttuurien tapaisesti runsaasti keramiikkaa ja yhteiskuntarakenne monimutkaistui, mikä ilmenee haudoista löydetyistä koruista ja muualta tuoduista esineistä. Sudanin esihistorialliseen kulttuuriperintöön kuuluu muun muassa Fred Wendorfin tutkimusryhmän vuonna 1964 Jebel Sahabasta löytämä noin 13 000 vuotta vanha (11 000 eaa.) kalmisto 117 (), joka on tulkittu maailman vanhimmaksi säilyneeksi merkiksi organisoidusta sodankäynnistä.
Neljännellä vuosituhannella eaa. syntyi Mesopotamiaan sumerilaisten korkeakulttuuri, mutta juuri samoihin aikoihin kehittyi Niilin alajuoksun varrelle egyptiläisten korkeakulttuuri. Muutama vuosisata myöhemmin Saharan ilmaston kuivuttua nykyisen Libyan alueelta lähti ihmisiä etsimään suotuisampia maita, ja he asettuivat nykyisen Nubian alueelle. He olivat nubialaisten esivanhempia.


title: Sudanin historia

text: Varhaisdynastisella Egyptillä lienee ollut yhteys sudanilaisiin, mutta heitä erottanut kuiva ylänkö saattoi estää aluksi egyptiläisiä levittäytymästä Sudaniin. Egyptiläiset valloittivat kuitenkin ennen 2300-lukua eaa. pohjoisen Sudanin ja liittivät sen osaksi egyptiläistä valtakuntaa Nubian provinssina. Sudan oli tärkeä alue Egyptin faraoille, sillä sieltä tuotiin runsaasti arvomateriaalia norsunluusta kultaan. Pohjois-Sudan oli myös kauttakulkumaa Puntmaan maustekaupalle. Monet sudanilaiset joutuivat orjuutetuiksi, mutta se vain vahvisti afrikkalaisvaikutusta Vanhan valtakunnan Egyptin kulttuuriin.


title: Sudanin historia

text: Egyptin eteläpuolelle Nubiaan syntyi ennen 1000-luvun eaa. puoltaväliä muutamia valtioita, muun muassa Kerma ja Kush. Tiedot näistä valtakunnista ovat vähäiset, mutta Egypti onnistui nujertamaan ne ilmeisesti vuosituhannen puolenvälin paikkeilla, ja valtioiden kansalaiset saatettiin egyptiläistää. Kušin valtakunta ja kušilaiset olivat tärkeitä koko Egyptin valtakunnalle, sillä seudulta saatiin aiemmin mainittujen luonnonvarojen lisäksi paljon erilaisia eläimiä ja kušilaiset sotilaat olivat vertaansa vailla. Egypti menetti otteensa Kušista noin 1070 eaa. ja noin 300 vuotta myöhemmin asetelmat kääntyivät päälaelleen, kun Kušin pääkaupunkiin Napataan nousi vallanhaluinen monarkkisuku. Kuningas Kašata valloitti Ylä-Egyptin ja asettui hallitsemaan Thebaan. Hänen seuraajansa Piye yhdisti Kušin ja Egyptin perustamalla 25. dynastian eli niin sanotun nubialaisdynastian. Laajentuminen nykyisen Syyrian ja Israelin alueille ajoi Assyrian ja nubialaisdynastian sotaan, joka päättyi Egyptin perääntymiseen ja nubialaisdynastian kaatumiseen.


title: Sudanin historia

text: Vajaa sata vuotta myöhemmin noin 590 eaa. egyptiläisten armeija hääti kušilaiset Napatasta, josta tuli assyrialaisia vastaan koetun tappion jälkeen uusi hallintokeskus, ja pakotti heidät asettumaan Meroëen. Meroëlainen kuningaskunta kehittyi Egyptistä riippumatta, mutta egyptiläisvaikute oli silti vahvasti läsnä. He rakennuttivat hallitsijoiden kunniaksi steeloja ja Bagrawiyassa sijaitsevat pyramidit. Kulttuuri oli saanut runsaasti apua Välimeren kaupasta, vaikkei tällä lopulta ollut kulttuurista vaikutusta. Meroëlaiset kehittivät myös oman kirjaimiston (), jota aiemmin egyptiläiset hieroglyfit olivat käytössä. Meroë-kaudesta on säilynyt temppeleiden, palatsien ja kylpylöiden raunioita. He onnistuivat rakentamaan myös tehokkaan keinokastelujärjestelmän, joka mahdollisti väkiluvun kasvun alueella. Valtakunta oli roomalaisille loistava puskuri Punaisen meren blemmyeitä vastaan. Meroën historia päättyy kuitenkin 350-luvulle, jolloin etiopialainen Aksumin kuningaskunta valtasi sen.


title: Sudanin historia

text: Kristinusko levisi Sudaniin vielä Meroën kuningaskunnan loppuvaiheessa. Alueelle saapuneet kristityt olivat lähinnä pohjoisen vainoja pakenevia, mutta Rooman keisari Konstantinus Suuren käännyttyä kristityksi pakolaisvirta väheni ja kauppiaiden ja saarnaajien osuus lisääntyi. Lähetyssaarnaajia lähetettiin Sudaniin edelleen 500-luvulla Justianianuksen hallintokaudella, jolloin Sudanin kolme edellä mainittua kuningaskuntaa omaksuivat koptilaisuuden ja valtiot yhdistyivät Nubiaksi ja Alawaksi.


title: Sudanin historia

text: Vain vuosisata myöhemmin syntyi nykyisen Saudi-Arabian alueella uusi uskonto, islam. Se levisi erittäin nopeasti Lähi-idässä, Pohjois-Afrikassa ja eteni aina Espanjaan saakka. Islam saapui Nubiaan vasta perustetun islamilaisen Egyptin armeijan voimin. Nubialaiset muodostivat voimakkaan vastarinnan ja onnistuivat torjumaan hyökkäyksen. On löydetty lisäksi todisteita siitä, että nubialaisia olisi taistellut kristittyjen rinnalla ristiretkien aikaan. Islam sai kuitenkin jalansijan alueella, islamilaiset esimerkiksi valloittivat kristinuskoisen Alawan itselleen, ja islamia on siitä asti harjoitettu etenkin Pohjois-Sudanin alueella, vaikka miehittäjät menettivätkin Alawan nopeasti afrikkalaisille funjeille vuonna 1504 (Sinnarin kuningaskunta). Funjit pitivät otteensa aina vuoteen 1821 saakka, jolloin ottomaanit ja egyptiläiset yksissä tuumin valloittivat ja liittivät sen Egyptiin.


title: Sudanin historia

text: Funj-sulttaanien maat rajoittuivat pienehkölle alueelle. Heidän käsissään olivat ainoastaan lyhyt kaistale Vanha-Dunqulahin Niilin mutkasta pääkaupunki Sinnarin eteläpuolelle. Tämä tuli kuitenkin muuttumaan ratkaisevasti, kun Ottomaanien kuningaskuntaan kuuluneen Egyptin varakuningas Muhammad Ali löi funjit vuonna 1820 aloittamallaan hyökkäyksellä, ja vastarinta kukistui lopulta 1821. Vallanvaihdon seurauksena valtakunnan rajat laajenivat ja nykyiset rajat alkoivat hiljalleen muotoutua, vaikka pohjoinen olikin tiukemmin Egyptin hallinnassa. Uusi isäntä vaati kovalla kädellä sudanilaisilta veroina kultaa, karjaa ja orjia. Tämä ei miellyttänyt kansaa ja he alkoivat kapinoida hallintoa vastaan. Hallinto tukahdutti kapinan alut eikä vastarinta onnistunut saamaan johtajahahmoa, joten liike hiljeni. Vuonna 1826 kenraalikuvernööriksi nimitettiin ʿAlī Khūrshīd Āghā, jonka verohelpotukset olivat sudanilaisten mieleen. Hän uudisti maan maataloutta ja modernisoi tekniikkaa, minkä lisäksi siirsi pääkaupungin Khartumiin. Eläköidyttyään 1838 hän jätti seuraajalleen vauraan ja hyvinvoivan valtion.


title: Sudanin historia

text: Aḥmad Pasha Abū Widān jatkoi toimessaan ja jatkoi Āghān aloittamia projekteja. Hän oli kuitenkin kovakourainen ja Muḥammad ʿAlī arveli, ettei hän ollut luottamuksen arvoinen. Hän erotti Āghān, joka kuoli sen jälkeen hämärissä olosuhteissa. Sittemmin Sudan joutui kahdeksi vuosikymmeneksi kehityksestä jälkeen, kun kenraalikuvernöörit vaihtuivat niin verkkaisesti, ettei kukaan oikein ehtinyt aloittaa projektejaan eikä valtiolla tuntunut olevan minkäänlaista suuntaa.


title: Sudanin historia

text: Suurvallat, Britannia etunenässä, vaativat taloudellisesti keskeisen elinkeinon eli orjakaupan kieltämistä Sudanissa. Britannia vaati myös varakuningas Ismail paššan erottamista ja hänen poikansa Tewfik paššan nimittämistä. Tämä onnistui, mutta korruptio ja hänen huonot kykynsä johtivat Orabi-kapinaan. Tewfik pyysi apua Britannialta, joka vastasi pyyntöön lopulta miehittäen Egyptin vuonna 1882.


title: Sudanin historia

text: Ulkovaltojen läsnäolo ja orjuuden kielto nostattivat kapinaliikkeen, jonka nokkamiehenä oli Muhammad Ahmad ibn Abd Allah. Sudanin sodassa vuosina 1881–1885 hän onnistui päämäärässään nujertaa ulkovaltojen hallinto ja alkoi itse rakentaa islamiin perustuvaa teokratiaa. Hän julisti itsensä "mahdiksi", jonka sudanilaiset tulkitsivat pimeiden aikojen lopun ennustetuksi pelastajaksi. Hänen valtaanastuminen osui yhteen islamilaisen kalenterin 1200-luvun lopun kanssa, joka oli tulkittu uskonnollisen uudistuksen kaudeksi, joten Muhammad Ahmad sai täyden tuen islamilaiselta kansaltaan. Pitkään hän ei kuitenkaan elänyt, sillä hän kuoli jo kuuden kuukauden päästä Khartumin kukistamisen jälkeen.


title: Sudanin historia

text: Valtiota Ahmadin kuolema ei romuttanut, vaan hänen seuraajansa laittoivat asevoimansa liikkeelle valloittamaan alueita kaikista ilmansuunnista vannomalla pyhän sodan nimeen tarkoituksenaan uudistaa koko islam. Joidenkin hetkellisten voittojen jälkeen vuonna 1889 lakannut laajentumissota johti kaikilla rintamilla tappioihin. Tappioita seurasi laajempi kurjuus, sillä huonot sadot ajoivat kansan nälänhätään ja tautikuolemiin. Kansan edessä Ahmadin seuraajan Abdallahi ibn Muhammad suosio ei laskenut, vaan heidän silmissään hän oli uusi mahdi. Mahdivaltio kukistui imperialistipyrkimyksiään jouduttavalle Britannialle pääkaupunki Omdurmanissa käydyssä taistelussa vuonna 1898.


title: Sudanin historia

text: Britit perustivat Sudaniin yhteishallinnon Egyptin kanssa. Brittien tarkoituksena oli jatkaa turkkilais-egyptiläisen Sudanin perintöä ja yhdistää molemmat Niilin laakson valtiot. Sudan pysyi Brittiläisen imperiumin kiikarissa myös sen vuoksi, että sen avulla voitaisiin turvata suunniteltu keinokastelupatohanke Assuaniin ja varmistaa niin sanottu Kap–Kairo-suunnitelman toteutuminen. Ranskalla oli oma siirtomaasuunnitelma, se halusi itselleen alueet Senegalista Punaiselle merelle. Suunnitelmat aiheuttivat sodanuhan Fašodassa. Britit onnistuivat taivuttelemaan ranskalaiset luopumaan omasta hankkeestaan. Egyptin kanssa luotu yhteishallinto onnistui rauhoittamaan maan aiemmin epävakaiset olot pohjoisessa, mutta vastarinta etelässä pitkittyi.


title: Sudanin historia

text: Uuden Sudanin ensimmäinen kenraalikuvernööri oli lordi Kitchener, mutta hänen tilalleen nousi 1899 Sudanin tilanteen hyvin tuntenut ja kansaan ymmärtäväisesti suhtautunut Reginald Wingate. Hän ei jouduttanut uudistamishankkeita ja piti verotuksen kevyenä. Rautatieverkkoa laajennettiin ja viestintäyhteyksiä parannettiin, mutta maa oli taloudellisesti riippuvainen Egyptistä. 1900-luvun alussa perustettiin myös peruskouluja, jotka tuottivat maahan länsimaisen sivistyneistön yläluokan, joka vieraantui perinteisistä heimokulttuurista ja -elämästä. Egyptiläisten nationalismin nousun hengessä nämä oppineet synnyttivät oman kansallishengen Sudaniin. Sudanilaisten nationalistien kapinat laajenivat maailmansotien välissä, mutta ne tukahdutettiin. Yhtenä liikkeenä oli Valkolippuliitto. Egyptiläiset nationalistit liittoutuivat sudanilaisten nationalistien kanssa kahden erillisen valtion perustamiseksi. Toisessa maailmansodassa Sudanin vuonna 1925 perustettu armeija otti osaa Itä-Afrikan taisteluihin.


title: Sudanin historia

text: Egypti ja Britannia solmivat 1953 sopimuksen Sudan itsehallinnosta. Maan ensimmäiset parlamenttivaalit pidettiin 2. marraskuuta 1953 ja maa itsenäistyi 1. tammikuuta 1956. Itsenäistymistä joudutti vuoden 1952 sotilaallinen vallankumous, joka syöksi kuningas Faruqin vallasta. Britannia oli jo vuonna 1936 lopettanut Egyptin miehittämisen, mutta piti Sudanin edelleen siirtomaana. Koko itsenäisyytensä ajan maa oli ollut pääasiassa islamismiin suuntautuneiden sotilashallitusten alaisuudessa. Maan suurinta poliittista ryhmittymää Umma-puoluetta johti edelleen Mahdin jälkeläinen Sadiq al-Mahdi. Kiistat valtio islamilaisesta luonteesta tai maallisuudesta ja Khartumin arabihallituksen kieltäytyminen siirtymisestä liittovaltiojärjestelmään johtivat etelän ei-islamilaisten kapinaan, joka aloitti ensimmäisen 17-vuotisen sisällissodan (1955–1972).


title: Sudanin historia

text: Kenraali Ibrahim Abboud kaappasi vallan 1958 ja aloitti arabialaistamisen ja islamilaistamisen, joka vahvisti etelän vastarintaa. Abboud syöstiin vallasta 1964 ja maahan tuli siviilien väliaikaishallitus. Etelän johtajat jakautuivat kahteen leiriin, joista toinen kannatti liittovaltiota ja toinen itsemääräämisoikeutta tavoitteenaan itsenäisyys. Perustuslaista ja vallanjaosta ei päästy yksimielisyyteen suurimman väestöryhmän vastustaessa etelälle annettavia myönnytyksiä.


title: Sudanin historia

text: Toukokuussa 1969 ryhmä eversti Gaafar Nimeiryn johtamia sosialistiupseereja kaappasi vallan ja julisti maan sosialistiseksi islamismin sijaan ja hahmotteli etelälle annettavan autonomian. Juntan kommunistijäsenet yrittivät syrjäyttää Nimeiryn, joka käynnisti kommunistien puhdistukset ja etäännytti myös tukijansa Neuvostoliiton. Menetettyään kommunistien tuen ja islamistien suhtauduttua häneen vihamielisesti, Nimeiry haki tukea etelästä. Nimeiry solmi myös rauhan Etiopian ja Ugandan kanssa, ja maat suostuivat lopettamaan tukensa toistensa sissiliikkeille. Nimeiry teki 1972 Addis Abebassa sopimuksen etelän kapinaliikkeen kanssa, joka myönsi etelälle autonomian. Vastineeksi etelä auttoi häntä kukistamaan kaksi vallankaappausyritystä, jotka tekivät maan länsiosan Darfur ja Kordofan, jotka halusivat myös vastaavaa autonomiaa. Nimeiry pyrki myös sovitteluratkaisuun islamistien kanssa, jotka pitivät häntä esteenä islamilaisen valtion perustamiselle.


title: Sudanin historia

text: Käännekohta tapahtui 1979, kun öljy-yhtiö Chevron löysi öljyä Etelä-Sudanista. Pohjoisen painostuksen tuloksena Nimeiry sanoi 1983 käytännössä irti vuoden 1972 rauhansopimuksen, lakkautti etelän autonomian, julisti arabian maan viralliseksi kieleksi (etelän englannin sijaan) ja siirsi maan eteläosan sotavoimien komennon keskushallitukselle. Toinen Sudanin sisällissota alkoi tammikuussa 1983, kun etelän sotilaat kieltäytyivät tottelemasta käskyjä siirtyä pois alueelta ja kapinoivat.


title: Sudanin historia

text: Syyskuussa 1983 Nimeiry ilmoitti šaria-lain ottamisesta käyttöön rikoslaissa. Tätä vastustettiin jopa muslimien keskuudessa. Varkaille šarian tiesi käden katkaisemista ja alkoholin hallussapidosta ruoskittiin. Myös etelän ei-muslimit olivat lain alaisia.


title: Sudanin historia

text: Nimeiry syöstiin vallasta Khartumin kansannousun myötä huhtikuussa 1985 hänen ollessaan poissa maasta. Taustalla olivat maan talouden romahdus, etelässä käytävä sisällissota ja poliittiset vainot. Kenraali Swar al-Dahab johti sotilashallitusta ja julisti ensimmäisenä maan perustuslain mitättömäksi ja hajotti Nimeirin Sudanin sosialistiunionin.


title: Sudanin historia

text: Maassa järjestettiin vaalit huhtikuussa 1986, jonka jälkeen valtaan nousi siviilihallitus. Hallitus yritti neuvotella rauhaa, muttei ollut valmis antamaan etelälle erivapauksia islamilaisesta laista. Vuonna 1989 kenraali Umar al-Bashir kaappasi vallan ja asetti valtaan Kansallisen islamilaisen rintaman. Uuden hallituksen suuntaus kiihdytti sisällissotaa. 1990-luvulla myös maan länsi- ja itäosat alkoivat etääntyä keskushallituksesta.


title: Sudanin historia

text: Bashirin hallitus on sittemmin tukenut islamistista aktiviteettia ympäri maailmaa. Se tuki Algerian islamistiryhmiä. Khartumista tuli islamistiryhmien turvapaikka ja avunantaja. Vuonna 1996 YK asetti Sudanille pakotteita osallisuudesta Egyptin presidentti Mubarakin salamurhayritykseen.


title: Sudanin historia

text: Keskushallitus on pyrkinyt käymään sotaa kapinallisia vastaan yrittäen saada heidät taistelemaan toisiaan vastaan. Lopulta tämä johti kapinallisten yhdistymiseen eversti John Garangin alaisuuteen. Vastustaakseen Sudanin ulkopolitiikkaa kapinallisia ovat tukeneet Etiopia, Eritrea ja Uganda. Vuoden 1993 alusta nämä maat pyrkivät Kenian ohella neuvottelemaan rauhaa Sudanin tilanteeseen. Sudanin hallitus suostui allekirjoittamaan periaatejulistuksen tästä 1997 kärsittyään vakavia tappioita Etelä-Sudanin Sudanin kansanvapautusarmeijalle (SPLA). Sopimukseen valtion ja uskonnon roolista päästiin heinäkuussa 2002 Kenian Machakosissa käytyjen neuvottelujen jälkeen ja hallitus ja SPLA solmivat rauhansopimuksen 9. tammikuuta 2005.


title: Sudanin historia

text: Sopimuksessa Etelä-Sudan jäi "de facto" itsenäiseksi ja samalla sovittiin vuoden 2011 kansanäänestyksestä Etelä-Sudanin palaamisesta keskusvallan yhteyteen tai itsenäistymisestä. Kansanäänestys itsenäisyydestä käytiin 9-15. tammikuuta 2011. 99,57 prosenttia kannatti äänestyksessä itsenäisyyttä, ja Etelä-Sudan voi rauhansopimuksen mukaan julistautua itsenäiseksi 9. heinäkuuta 2011.


title: Sudanin historia

text: Läntisessä Darfurin maakunnassa on vuodesta 2003 ollut käynnissä hallituksen, hallituksen tukemien arabipaimentolaisten ja puolisotilaalliset janjaweed-joukkojen käymä aseellinen konflikti omavaraismaanviljelijöitä fureja (paikallisesti suurin etninen ryhmä) vastaan. JEM ("Justice and Equality Movement") ja SLM ("Sudan Liberation Movement") ovat asettuneet tukemaan fureja. Kriisi sai alkunsa siitä, kun SLM ja JEM hyökkäsivät hallituksen ja armeijan virastoja vastaan sekä kaappasivat muutaman kaupungin Darfurissa. SLM tavoitteli poliittisen vallan jakoa Darfurissa, janjaweedien aseistariisumista ja alueen taloudellista kehittämistä. SLM syytti hallitusta toistuvista Darfuria koskeneista laiminlyönneistä. Hallitus hylkäsi ehdotuksen ja aloitti puolivuotta myöhemmin heinäkuussa 2003 laajamittaisen hyökkäyksen. Mahmood Mamdanin mukaan kriisin syyt ovat syvemmällä. Hän pitää Darfurin kriisiä ennen kaikkea Britannian siirtomaa-ajoista periytyvänä maakiistana, jonka janjaweed-osapuolen Yhdysvallat aseisti tarkoituksenaan luoda rajan taakse Tšadin vastaisia taistelijoita. Siirtomaa-ajalla Britannia jakoi maan maanviljelijöiden kesken, mutta jätti paimentolaiset ilman. Lähtölaukauksen väkivaltauksille antoi Mamdanin mukaan vuosien 1987–89 kuivuudet. Hallituksen joukkojen vastainen osapuoli väittää Darfurin kriisiä hallituksen suunnitelmaksi muuttaa Darfurin väestörakennetta, sillä samaan aikaan maanomistajuuksissa on tapahtunut muutoksia ja kylät ovat autioituneet pakolaisten lähdettyä niistä.


title: Sudanin historia

text: Hallituksen tukemien janjaweed-joukkojen on todettu syyllistyneen laajamittaisiin joukkomurhiin ja joukkoraiskauksiin. YK:n mukaan joukkojen hyökkäysten seurauksena noin kaksi miljoonaa ihmistä on joutunut pakolaisiksi omassa maassaan ja 300 000–450 000 ihmistä on kuollut. Kriisi on ajanut 234 000 pakolaista Tšadiin. YK:n mukaan Darfurin kriisi oli maailman pahin humanitaarinen ongelma. Sudanin hallitus ei tunnustanut (kesäkuu 2008) kuin 9 000 kuolleen ja 450 000 joutuneen pakolaiseksi. Sudanin hallitus ei suostunut päästämään aluksi YK:n rauhanturvaajia maahan, koska katsoi sen loukkaavan maan suvereniteettia, mutta hieman myöhemmin antoi luvan joukkojen saapumiselle. Maahan tuli myös Afrikan unionin rauhanturvaajia.


title: Sudanin historia

text: Kriisiä on yritetty laannuttaa rauhansopimuksin, mutta niitä on toistuvasti rikottu. George Bushin hallintokaudella tehdyn päätöksen mukaan Yhdysvallat pitää Darfurin tilannetta kansanmurhana, joksi YK sitä ei kuitenkaan tunnusta. YK on kieltänyt aseviennin Sudaniin, mutta Kiinan on raportoitu aseistaneen hallituksen joukkoja.


title: Sudanin historia

text: Joulukuussa 2005 Tšad julisti sodan Sudanille, koska sen mukaan Sudan tukee tšadilaisia kapinallisia eli RDL-järjestöä. Sudan syytti Tšadia Omdurmanin kaupunkia tulittaneiden kapinoitsijoiden tukemisesta vuonna 2008 ja lakkautti diplomaattiset suhteet maiden väliltä.


title: Sudanin historia

text: Etelä-Sudania hallitseva Sudanin kansanvapautusarmeija vetäytyi yhteishallituksesta 2007 syyttäen kansallista hallitusta rauhansopimuksen rikkomuksista, jonka myötä koko sopimuksen pelättiin vaarantuneen.


title: Sudanin historia

text: Vuodesta 2005 myös Etelä-Sudanin pohjoispuolella Etelä-Kordofanissa Nubavuorilla kyti uusi konflikti, kun keskushallitus ja Etelä-Sudanin vallanpitäjät aseistivat alueen väestöä toivoessaan tukijoidensa saavan voiton paikallisvaaleissa 2009. Alueelta on löydetty öljyä, ja hallitus on perustellut alueen aseistamista sillä, että kapinalliset havittelevat tätä öljyä. Etelä-Sudanissa oli elokuuhun 2009 mennessä saanut surmansa yli 1 000 ihmistä. Pelkästään Lou nuer -ryhmän ja murle-heimon välisissä yhteenotoissa oli kuollut 700 ihmistä.


title: Sudanin historia

text: Tammikuussa 2011 järjestetty kansanäänestys päätyi tukemaan itsenäisyyttä selvällä enemmistöllä. Sudanin presidentti Omar al-Bashir hyväksyi äänestystuloksen, joten Etelä-Sudan itsenäistyy 9. heinäkuuta 2011.


title: Michel Qissi

text: Michel Qissi (s. 12. syyskuuta 1962 Oujda, Marokko) on marokkolais-belgialainen näyttelijä, joka tunnetaan elokuvasta "Kickboxer".


title: Michel Qissi

text: Myös hänen veljensä Abdel on näyttelijä.


title: Michel Qissi

text: Qissi syntyi Marokossa, mutta muutti jo nuorena Belgiaan, jossa hän harjoitteli eri kamppailulajeja 7-vuotiaasta lähtien. Qissi harjoitteli aluksi nyrkkeilyä ja nousi myöhemmin 17-vuotiaana oman painoluokkansa amatöörien mestariksi. Sittemmin hän harjoitteli myös karatea, potkunyrkkeilyä ja thainyrkkeilyä. Hän ystävystyi nuorena Jean-Claude Van Dammen kanssa, jonka kanssa hän myöhemmin muutti Yhdysvaltoihin vuonna 1981 pyrkiäkseen näyttelijäksi.


title: Michel Qissi

text: Qissi sai ensimmäisen roolinsa "Breakdance" elokuvassa, jossa hän oli yksi taustanäyttelijöistä. Hän sai lopulta solmittua yhdessä Van Dammen kanssa kolmen elokuvan sopimuksen Cannon Filmsin kanssa. Ensimmäinen "Bloodsport – viimeiseen asti" julkaistiin vuonna 1988, jossa Qissi esitti Suan Paredes nimistä ottelijaa. Vuotta myöhemmin Qissi oli myös mukana Cyborg elokuvassa, mutta taustahenkilönä. Samana vuonna julkaistiin myös "Kickboxer", jossa Qissi oli alun perin tekninen neuvonantajana ja koreografi, mutta sai lopulta esittää elokuvan pääroistoa Tong Pota, kun tuottajat eivät löytäneet sopivaa näyttelijää, joka olisi näyttänyt aasialaiselta ja osannut thainyrkkeilyä. Qissi uusi roolinsa myös jatko-osassa "Kickboxer 2". Hän esiintyi myöhemmin myös isommassa roolissa elokuvassa "To the Death".


title: Jody Lukoki

text: Jody Lukoki (s. 15. marraskuuta 1992) on alankomaalainen jalkapalloilija, joka edustaa AFC Ajaxia. Hän on pelipaikaltaan laitahyökkääjä. Lukoki teki debyyttinsä Ajaxin edustusjoukkueen riveissä 19. tammikuuta tullen kentälle vaihdosta ottelussa Feyenoord Rotterdamia vastaan 80 minuutilla Lorenzo Ebecilion tilalle.


title: Lorenzo Ebecilio

text: Lorenzo Ebecilio (s. 24. syyskuuta 1991) on alankomaalainen jalkapalloilija, joka edustaa AFC Ajaxia ja Hollannin alle 21-vuotiaiden maajoukkuetta. Ebecilio aloitti uransa VV de Blokkersissa, hoornilaisessa amatööriseurassa.


title: Räisälä (Käkisalmen piiri)

text: Räisälä eli Melnikovo () on maalaiskunta () ja sen samanniminen keskustaajama Käkisalmen piirin länsiosassa Leningradin alueella Venäjällä. Nykyinen Räisälän eli Melnikovon taajama on Suomen entisen Räisälän kunnan kirkonkylä. Nykyinen Räisälän kunta rajoittuu pohjoisessa Kaukolan, idässä Norsjoen ja Pyhäjärven, kaakossa Sakkolan ja lounaassa Kuninkaanristin maalaiskuntiin ja lännessä Viipurin piiriin. Vuoksi virtaa kunnan halki, ja koillisessa kunta rajoittuu Käkisalmenselkään. Kunnan alueella sijaitsee myös Helisevänjärvi.


title: Räisälä (Käkisalmen piiri)

text: Räisälän venäläinen nimi muutettiin Melnikovoksi vuonna 1948. Neuvostoaikana Melnikovossa toimi suuria kanakolhooseja. Hruštšovin kaudella tehtiin turkistarhaus- ja maissiviljelmäkokeiluja, jotka eivät kuitenkaan menestyneet. Seutu on myös ollut suosittua metsästysaluetta. Räisälässä mm. laskettiin aikanaan vapaaksi 82 supikoiraa luontaisesti lisääntyvän kannan aikaan saamiseksi. Supikoira on kotoisin Kaukoidästä Ussurin alueelta.


title: Räisälä (Käkisalmen piiri)

text: Neuvostoliiton romahdettua myös kanatalous hiipui ja kunnan asukasluku väheni.


title: Räisälä (Käkisalmen piiri)

text:
Räisälän taajamassa on maatalousoppilaitos, koulu ja sairaala sekä Josef Stenbäckin aikanan suunnittelema suomalainen Räisälän kivikirkko, joka on 1970-luvulta toiminut kulttuuritalona. Räisälässä on kolme uutta ortodoksista kirkkoa.
Kunnassa on kahdeksan asutuskeskusta, joista seitsemän on maaseututaajamia, yksi kylä.


title: Abdel Qissi

text: Abdel Qissi (s. 20. tammikuuta 1960 Oujda, Marokko) on belgialainen poliitikko, näyttelijä ja entinen nyrkkeilijä.


title: Abdel Qissi

text: Qissi aloitti nyrkkeilemisen nuorten sarjoissa 16-vuotiaana, josta hän sittemmin päätyi aikuisten tasolle 20-vuotiaana. Qissin ensimmäinen ottelu oli ranskalaista Lassine Niarea vastaan 28. maaliskuuta 1980. Qissi otteli uransa aikana vain Belgiassa vuosina 1980–1981, jolloin hän voitti kahdeksasta ottelustaan viisi.


title: Abdel Qissi

text: Qissi sai ensimmäisen roolinsa vuonna 1990 "Lionheart – liian kova kuolemaan" elokuvasta ystävänsä Jean-Claude Van Dammen kautta. Samassa elokuvassa esiintyi myös hänen veljensä Michel Qissi. Sittemmin hän näytteli belgialaisessa lyhytelokuvassa "Shadow Boxing", kunnes sai toisen roolin yhdysvaltalaisessa elokuvassa "The Quest – haastaja". Qissin rooli oli samanlainen kuin ensimmäisessä elokuvassaan, jossa hän näytteli Van Dammen esittämän hahmon viimeistä päävastusta. Qissillä oli vielä pieni rooli vuoden 2001 elokuvassa "The Order", joka jäi hänen viimeiseksi yhdysvaltalaiselokuvarooliksi.


title: Chaitén

text: Chaitén on Chilessä Andeilla sijaitseva kalderatulivuori. Tulivuori alkoi purkautua toukokuussa 2008, ja purkaus on jatkunut siitä lähtien. Purkauksen seurauksena lähikylät ja naapurikaupunki Chaitén evakuoitiin. Tulivuori levitti tuhkaa Argentiinaan saakka ja peitti Futaleufún kaupungin 30 sentin paksuiseen tuhkaan. Purkaus muistutti vuoden 1912 Novaruptan purkausta. Vuonna 2010 purkaus rauhoittui joksikin aikaa.


title: Olga Konon

text: Olga Anatolevna Konon (s. 11. marraskuuta 1989 Brest) on saksalainen sulkapalloilija. Hän edustaa seuratasolla BV Gifhornia. Konon on edustanut aiemmin myös Valko-Venäjää ja Puolaa.


title: Olga Konon

text: Konon osallistui vuonna 2008 Valko-Venäjän edustajana EM-kisoissa kaksinpeliin, jossa hän putosi toisella kierroksella hävittyään venäläiselle Anna Diehlille. Hän kilpaili kaksinpelissä myös saman vuoden olympialaisissa, joissa hän pääsi kolmannelle kierrokselle saakka tultuaan silloin turnauksesta hopeaa voittaneen Xie Xingfanin pudottamaksi. Konon saavutti parhaan sijoituksensa BWF:n ranking-listalla vuonna 2011, jolloin hän nousi listan 29. sijalle.


title: Citroën Jumper

text: Citroën Jumper on Citroënin vuodesta 1994 lähtien valmistama pakettiautomalli, joka korvasi Citroën C25:n. Jumper on lähes identtinen sisarmalliensa Fiat Ducaton ja Peugeot Boxerin kanssa. Ison-Britannian markkinoilla autoa myydään nimellä Citroën Relay. Kuten sisarmerkkienkin mallit, Jumper on erityisen suosittu matkailuautojen alustana. Citroën Jumperia valmistetaan Italian Atessassa Sevel Surin tehtaalla.


title: Citroën Jumper

text: Fiatin ja PSA-konsernin yhteisen hyötyajoneuvomalliston siirtyessä alkuvuodesta 1994 uuteen sukupolveen vaihtoi Citroën mallinimen C25 Jumperiksi. Vastaavasti Peugeot J5:stä tuli Boxer. Kolmikosta ainoastaan Fiat säilytti mallinsa alkuperäisen nimen Ducaton. Kolmikko valittiin Vuoden pakettiautoksi 1994.


title: Citroën Jumper

text: Valikoiman ainoa bensiinimoottori oli 2,0-litrainen (108 hv) kahdeksanventtiilinen SOHC, jossa oli monipisteruiskutus. Kaikki dieselmoottorit olivat SOHC-tyyppisiä. Jumperin valikoiman muodostivat 1,9 D (68 hv) ja TD (91 hv) sekä 2,5 D (85 hv) ja TD (102 hv). Ensimmäistä kertaa saatavana oli viisivaihteisen manuaalivaihteiston lisäksi myös nelivaihteinen automaatti.


title: Citroën Jumper

text: Lisävarusteina Jumperiin oli saatavilla muun muassa kuljettajan turvatyyny, ABS-jarrut ja ilmastointi.


title: Citroën Jumper

text: 2,5 TD muuttui vuonna 1998 suorasuihkutteiseksi, ja sen teho nousi 106 hevosvoimaan. Uusi moottori oli Ivecon 2,8 TD (120 hv), jossa siinäkin oli suorasuihkutus. Vanha 2,5 D poistui valikoimasta vuonna 1999.


title: Citroën Jumper

text:
Suurempia moottoriuudistuksia saatiin odottaa vuoteen 2000. Silloin kaikkiin moottoreihin tuli katalysaattorit ja 1,9 TD:n teho nousi 89
hevosvoimaan. Täysin uusia moottoreita olivat yhteispaineruiskutteiset 2,0 HDi (83 hv) ja 2,8 HDi (126 hv). 2,8 D poistettiin Jumperin ja Boxerin valikoimista, mutta Ducatoon se edelleen oli saatavana. 2,5 TD puolestaan poistui vuonna 2001.
Kuljettajan turvatyyny oli vakiovarusteena alkuvuodesta 2001 lähtien.


title: Citroën Jumper

text:
Keväällä 2002 kaikki kolme sisarmallia kävivät läpi perusteellisen kasvojenkohotuksen. Keulalle vaihdettiin korinvärinen etusäleikkö, johon tuli aiempaa suurempi Citroënin logo. Myös puskurit vaihtuivat uudenmallisiin, ja ajovalot olivat aikaisempaa suuremmat ja kirkaslasiset. Sivuvilkuista tuli kolmionmuotoiset, ja peräosassa takavaloja muutettiin hieman. Ulkopuolen tavoin myös ohjaamoa nykyaikaistettiin vaihtamalla kojelauta ja ohjauspyörä täysin uusiin.
ABS-jarrut olivat moottorista riippuen vakio- tai lisävaruste. Uusia lisävarusteita olivat matkustajan turvatyyny ja suurempitehoisten moottorien yhteydessä luistonestojärjestelmä. 2,0-litraisen bensiinimoottorin teho nousi 110 hevosvoimaan. Kaikki dieselmoottorit olivat nyt yhteispaineruiskutteisia. Valikoiman muodostivat 2,0 HDi (83 hv), 2,2 HDi (100 hv) ja 2,8 HDi (126 hv). 2,8-litraisesta tuli vuonna 2004 saataville myös 144-hevosvoimainen versio.


title: Citroën Jumper

text: Kolmannen sukupolven mallistosta ensimmäisenä esiteltiin Jumper toukokuussa 2006, sitä seurasi kesäkuussa Boxer ja myöhemmin samana vuonna uusi Ducato. Autojen ulkopuoli uudistettiin täysin, ja ohjaamon viihtyisyyteen tehtiin lukuisia parannuksia.


title: Citroën Jumper

text: Jumperiin on saatavana kolme eripituista akseliväliä, neljä kokonaispituutta ja kolme korikorkeutta. Kuormatilaa on korimallista riippuen 8–17 kuutiometriä.


title: Citroën Jumper

text: Bensiinimoottoreista luovuttiin, ja kaikki dieselmoottorit ovat DOHC-tyyppisiä ja 16-venttiilisiä. Aluksi saatavana oli 2,2- (100 hv), 2,3- (120/130 hv) ja 3,0-litraiset (155 hv) HDi:t. 2,2-litrainen moottori on peräisin Fordilta, muut ovat Ivecon valmistamia.


title: Citroën Jumper

text:
Vuonna 2011 kaikkia kolmea sisarmallia uudistettiin kevyesti. Ulkoasuun varsinaisia muutoksia ei tehty, mutta sisätiloissa kojelaudan keskikonsoli vaihtui uuteen ja materiaalien laatutaso parani. Moottorivalikoimassa 2,2 HDi:n tehovaihtoehdot muuttuivat 100-, 130- ja 150-hevosvoimaisiksi, ja uuden 3,0-litraisen teho on 175 hevosvoimaa.
Vuoden 2013 alussa esiteltiin Pohjois-Amerikan markkinoille suunnattu Ram ProMaster, jota valmistaa Fiat Chrysler Automobilesin tytäryhtiö Ram Trucks. Auto on muuten käytännössä sama kuin Euroopassa myytävät mallit, lukuun ottamatta erilaista moottorivalikoimaa.


title: Citroën Jumper

text: Varsinainen kasvojenkohotus tehtiin vuonna 2014. Keulan ilmettä nykyaikaistettiin uusilla valoilla, etusäleiköllä ja -puskurilla, ja takavaloihin tehtiin pieniä muutoksia. Uusien ajovalojen yhteyteen saa myös LED-päivävalot. Ohjaamon istuimia paranneltiin, ja lisävarusteena saa kosketuksella toimivan viisituumaisen monitoiminäytön, josta ohjataan radiota ja peruutuskameraa. Vakionopeudensäädin tuli myös vakiovarusteeksi. Teknisinä parannuksina jarrut ovat valmistajan mukaan aikaisempaa tehokkaammat, ja koriin on lisätty terästä vääntöjäykkyyden parantamiseksi.


title: Daley Blind

text: Daley Blind (s. 9. maaliskuuta 1990 Amsterdam, Pohjois-Hollannin provinssi, Alankomaat) on alankomaalainen jalkapalloilija, joka edustaa AFC Ajaxia. Hän on jalkapalloilija Danny Blindin poika.


title: Daley Blind

text: Blind aloitti ammattilaisuransa amsterdamilaisessa AFC Ajaxissa 17-vuotiaana pelaten ensin Ajaxin nuorten joukkueissa. Ensimmäisen ottelunsa Blind pelasi 7. joulukuuta 2008 Volendamia vastaan. Tulokaskaudellaan hän pelasi viisi ottelua. Joulukuussa 2009 Blind teki Ajaxin kanssa sopimuksen, joka päättyi kesäkuussa 2013. Tammikuussa 2010 Blind siirtyi lainalle loppukaudeksi Groningeniin, jossa pelasi 17 ottelua. Hän palasi takaisin Ajaxiin kaudelle 2010-11 ja pelasi kymmenen ottelua. Kaudella 2011-12 hän pelasi 21 ottelua ja kaudella 2012-13 34 ottelua tehden kaksi maalia. Hänet valittiin kauden päätteeksi Ajaxin parhaaksi pelaajaksi. Seuraavalla kaudella Blind pelasi 29 ottelua tehden yhden maalin. Ajaxin valmentaja Frank de Boer peluutti Blindiä puolustavana keskikenttäpelaajana eikä enää vasempana puolustajana. Kauden päätteeksi Blind valittiin vuoden parhaaksi alankomaalaiseksi jalkapalloilijaksi. Loppukesästä 2014 Blind siirtyi 13,8 miljoonan punnan siirtosummalla Manchester Unitediin. Hänen sopimuksensa pituus on neljä vuotta. Ensimmäisen ottelunsa uudessa seurassaan Blind pelasi 14. syyskuuta Queens Park Rangersia vastaan. Avauskaudellaan hän pelasi 25 ottelua tehden kaksi maalia.


title: Daley Blind

text: Blind pelasi ensimmäisen ottelunsa maajoukkueessa 6. helmikuuta 2013 ystävyysottelussa Italiaa vastaan. Hän pelasi maajoukkueessa myös Brasilian MM-kilpailuissa 2014, jossa pelasi kaikissa seitsemässä ottelussa tehden yhden maalin. Yhteensä Blind on pelannut 29 maaottelua tehden niissä 2 maalia.


title: Daley Blind

text:
Tilanne 1. heinäkuuta 2015
Tilanne 1. heinäkuuta 2015


title: Niina Koskela

text: Niina Koskela (s. 8. elokuuta 1971) on suomalaissyntyinen norjalainen shakinpelaaja. Koskela sai naisten suurmestarin arvon vuonna 2006 ja hän on toistaiseksi ainoa tämän arvon saavuttanut suomalaispelaaja. Norjaa hän on edustanut vuodesta 2012.


title: Niina Koskela

text: Koskela on koulutukseltaan diplomi-insinööri. Hän osallistui shakin cup-muotoiseen naisten MM-kilpailuun vuonna 2000 selviten toiselle kierrokselle, sijoille 17.-32.


title: Niina Koskela

text: Koskelan uran korkein eloluku on 2312, jonka hän saavutti huhtikuun 2003 listalla. Koskela on rauhallinen asemapelaaja, jonka pelityylissä ei ole selviä heikkoja kohtia.


title: Pier Andrea Saccardo

text: Pier Andrea Saccardo (23. huhtikuuta 1845 Volpago del Montello, Italia – 12. helmikuuta 1920 Padova, Italia) oli italialainen kasvi- ja sienitieteilijä.


title: Pier Andrea Saccardo

text: Saccardo valmistui Padovan yliopistosta tohtoriksi vuonna 1867. Kaksi vuotta myöhemmin hänet nimettiin yliopiston luonnontieteen apulaisprofessoriksi. Vuonna 1873 Saccardo kirjoitti ensimmäisen sienitieteellisen teoksensa, "Mycologiae Venetae Specimenin", jossa hän kuvaili 1 200 sienilajia. Tämän jälkeen hän laajensi tutkimuksiaan käsittämään Veneton lisäksi muitakin Italian alueita ja lopulta koko maailmaa.


title: Pier Andrea Saccardo

text: Vuonna 1879 Saccardo nimettiin Padovan yliopiston kasvitieteen professoriksi ja kasvitieteellisen puutarhan prefektiksi. Pian hän aloitti suurtyönsä "Sylloge fungorum omnium husque cognitorumin" tekemisen. Siihen Saccardo keräsi hakemiston kaikista maailman sienistä, jotka hän järjesteli itse kehittämänsä luokittelusysteemin mukaan. Sen keräämiseen meni käytännössä Saccardon elämän 35 viimeistä vuotta, vaikka hänellä oli apunaan Giovanni Battista de Toni, Paul Sydow, Augusto Napoleone Berlese ja poikansa Daniel Saccardo. "Sylloge" on ainutlaatuinen teos, sillä se on edelleen ainoa moderni sienitieteellinen teos, joka kattaa koko sienikunnan.


title: StB

text: StB (, , ŠtB, "Valtiollinen turvallisuus") oli Tšekkoslovakian kommunistinen salainen poliisi, joka toimi vuodesta 1945 vuoteen 1990 asti jolloin se hajotettiin. Sen erikoisaloina olivat vakoilu ja vastavakoilu, sekä kommunismin vastaisten aktiviteettien tutkinta.


title: Shanghain Masters (tennis)

text: Shanghain Masters (viralliselta sponsoroidulta nimeltään Rolex Shanghai Masters) on vuosittainen Kiinan Shanghaissa, Qizhong Forest Sports City Arenalla järjestettävä miesten tennisturnaus. Turnaus kuuluu ATP World Tour Masters 1000 -turnauksiin. Ensimmäinen turnaus pelattiin vuonna 2009. Tätä ennen, vuosina 2005–2008 Qizhong Forest Sports City Arenalla järjestettiin Tennis Masters Cup. Aiemmin, vuosina 1996–2004 Shanghai isännöi ATP International Series -tason turnausta, paitsi vuonna 2002, jolloin Shanghai isännöi Masters Cupia. Silloin pelattiin kuitenkin Shanghai New International Expo Centerissä.


title: Shanghain Masters (tennis)

text: Turnaus pelataan kovilla ulkokentillä, ja turnauksen kaksinpeli pelataan 56 pelaajan kaaviolla ja nelinpeli 24 parin kaaviolla. Tenniskeskuksen pääareenalla on kuitenkin suljettava katto, ja vuosien 2005–2008 Masters Cupit pelattiin suljetun katon alla.


title: Saade Vol. 1

text: Saade Vol. 1 on ruotsalaisen poplaulaja Eric Saaden toinen, 29. kesäkuuta 2011 julkaistu studioalbumi. Albumilta julkaistiin kolme singleä: promosingle "Still Loving It", "Popular" ja "Hearts in the Air". Julkaisuviikolla albumi sijoittui Ruotsissa listakärkeen ja Suomessa 16:nneksi.


title: Toivo Aro (uimahyppääjä)

text: Toivo Nestori Aro (synt. Ahlstedt, 9. helmikuuta 1887 Helsinki – 8. lokakuuta 1962 Helsinki) oli suomalainen uimahyppääjä, pankinjohtaja ja urheiluvaikuttaja.


title: Toivo Aro (uimahyppääjä)

text: Aron vanhemmat olivat talonomistaja Henrik Gustaf Aro (ent. Ahlstedt) ja Mariana Karoliina Forsell. Hän pääsi ylioppilaaksi Helsingin normaalilyseosta 1906 ja valmistui filosofian kandidaatiksi 1917 ja filosofian maisteriksi 1919. Aro oli Helsingin suomalaisen säästöpankin palveluksessa eri tehtävissä vuodesta 1919 alkaen ja oli viimeksi pankin toimitusjohtajana 1925–1957.


title: Toivo Aro (uimahyppääjä)

text: Aro oli ensimmäinen suomalainen kansainvälisen tason uimahyppääjä. Hän osallistui kaksiin olympiakisoihin. Lontoon kesäolympialaisissa 1908 hän selviytyi kerroshypyissä alkulohkostaan jatkoon toisena ruotsalaisen Robert Anderssonin jälkeen. Välierässään Aro oli neljän ruotsalaisen joukossa kolmas. Hän selviytyi loppukilpailuun, mutta ei siinä kilpaillut, sillä hänelle ei kerrottu, milloin kilpailu järjestetään. Tukholmassa 1912 Aro selviytyi kerroshypyissä ja suorissa kerroshypyissä loppukilpailuun, joista ensin mainitussa hän sijoittui kahdeksanneksi ja jälkimmäisessä viidenneksi.


title: Toivo Aro (uimahyppääjä)

text: Aro voitti urallaan kerroshyppyjen Suomen-mestaruuden vuosina 1910 ja 1912 sekä suorien hyppyjen Suomen-mestaruuden vuosina 1907 ja 1910–1912.


title: Toivo Aro (uimahyppääjä)

text: Myöhemmin Aro työskenteli pankinjohtajana ja toimi urheiluvaikuttajana. Hän toimi SVUL:n hiihtojaoston puheenjohtajana vuosina 1916–1930, Suomen Uimaliiton puheenjohtajana 1928–1946 ja Suomen Ladun puheenjohtajana 1938–1940. Vuosina 1917–1918 hän toimi Suomen Urheilulehden päätoimittajana. Aro oli merkittävä taustavaikuttaja Yrjönkadun uimahallin rakentamisessa Helsinkiin. Hänelle myönnettiin vuonna 1957 SVUL:n hakemuksesta Suomen liikuntakulttuurin ja urheilun suuri ansioristi.


title: Swedish Open

text: Swedish Open on vuosittainen Ruotsin Båstadissa, Båstadin tennisstadionilla pelattava miesten ja naisten tennisturnaus. Turnaus pelataan ulkona massakentillä. Se kuuluu miesten ATP World Tour 250 -turnauksiin ja naisten WTA International -turnauksiin. Ensimmäinen turnaus pelattiin vuonna 1948. Ennen ATP-kiertueen aloittamista vuonna 1990, miesten turnaus oli osa Grand Prix -kiertuetta vuosina 1970–1989. Vuonna 1990 naisten turnaus putosi turnauksen ohjelmasta, mutta alun perin Espoossa ja myöhemmin Tukholmassa pelatun Nordea Nordic Light Openin lakkauttamisen jälkeen naisten turnaus palasi Swedish Openin ohjelmaan.


title: Swedish Open

text: Miesten turnauksen nykyinen virallinen nimi sponsorin mukaan on SkiStar Swedish Open ja naisten turnauksen nykyinen virallinen nimi sponsorin mukaan on Collector Swedish Open.


title: Swedish Open

text: Tennispelaajat äänestivät turnauksen parhaaksi ATP World Tour 250 -sarjan turnaukseksi 11 perättäisenä vuotena 2002−2013.


title: Oskar Wetzell

text: Oskar Wilhelm Wetzell (5. joulukuuta 1888 Helsinki – 28. marraskuuta 1928 Helsinki) oli suomalainen uimahyppääjä.


title: Oskar Wetzell

text: Wetzell osallistui kaksiin olympiakisoihin. Lontoon kesäolympialaisissa 1908 hän selviytyi ponnahduslautahypyissä alkulohkostaan jatkoon, mutta karsiutui semifinaalissa loppukilpailusta. Kerroshypyissä hän karsiutui alkulohkossa. Tukholmassa 1912 Wetzell karsiutui alkulohkossa kaikissa kolmessa tapahtumassa.


title: Oskar Wetzell

text: Wetzell voitti kerroshyppyjen Suomen-mestaruuden vuosina 1908, 1909, 1911 ja 1913 sekä ponnahduslautahyppyjen Suomen-mestaruuden vuosina 1908, 1909, 1912 ja 1913.


title: Oskar Wetzell

text: Wetzell oli kuuro.


title: Etapit 1–11 Ranskan ympäriajossa 2011

text: Ranskan ympäriajon 2011 etappien 1–11 tulokset:


title: Etapit 1–11 Ranskan ympäriajossa 2011

text: Perrig Quemeneur (Team Europcar), Jérémy Roy (FDJ) ja Lieuwe Westra (Vacansoleil) lähtivät irtiottoon heti etapin alussa. Heidät tavoitettiin 19 kilometriä ennen maalia. Vajaan kymmenen kilometrin päässä maalista tapahtui kolari, jossa oli mukana muun muassa Alberto Contador. Viimeisillä kilometreillä tapahtui toinen kolari, jossa oli mukana muita ennakkosuosikkeja (kuten Andy Schleck), mutta tähän kolariin joutuneet eivät menettäneet aikaa kokonaiskilpailussa, sillä sääntöjen mukaan viimeisen kolmen kilometrin aikana kolaroivat saavat saman ajan kuin se ryhmä, jossa he kolaroidessaan ajoivat.


title: Etapit 1–11 Ranskan ympäriajossa 2011

text: Fabian Cancellara yritti ratkaisua etapin päättäneessä Mont des Alouettes'n nousussa, mutta Philippe Gilbert ohitti hänet melko helposti. Hän voitti etapin kolmen sekunnin erolla Cadel Evansiin, Thor Hushovd oli kolmas. Contador hävisi Gilbertille minuutin ja 20 sekuntia.


title: Etapit 1–11 Ranskan ympäriajossa 2011

text:
1. etapin tulokset
Kokonaistilanne 1. etapin jälkeen


title: Etapit 1–11 Ranskan ympäriajossa 2011

text:
Garmin-talli saavutti kaikkien aikojen ensimmäisen etappivoittonsa Ranskan ympäriajossa voitettuaan 23 kilometrin joukkueaika-ajon neljän sekunnin erolla BMC Racing Teamiin. Garmin-Cervélon Thor Hushovd nousi kokonaiskilpailun johtoon.
2. etapin tulokset
Kokonaistilanne 2. etapin jälkeen


title: Etapit 1–11 Ranskan ympäriajossa 2011

text:
Tyler Farrar saavutti uransa ensimmäisen etappivoiton Ranskan ympäriajossa kukistettuaan massakiriin päättyneellä etapilla toiseksi sijoittuneen Romain Feillun puolella pyöränmitalla. Voiton avaimena oli Garmin-Cervélo-joukkueen hyvin onnistunut vetotyö. Farrar omisti voittonsa Italian ympäriajossa kuolleelle ystävälleen Wouter Weylandtille.
3. etapin tulokset


title: Etapit 1–11 Ranskan ympäriajossa 2011

text: s.a. = sama aika


title: Etapit 1–11 Ranskan ympäriajossa 2011

text: Kokonaistilanne 3. etapin jälkeen


title: Etapit 1–11 Ranskan ympäriajossa 2011

text: Imanol Erviti (Movistar), Johnny Hoogerland (Vacansoleil-DCM), Gorka Izagirre (Euskaltel-Euskadi), Blel Kadri (Ag2r La Mondiale) ja Jérémy Roy (FDJ) lähtivät irtiottoon yhdeksän kilometrin ajon jälkeen. Ero pääjoukkoon kasvoi enimmillään lähes viiteen minuuttiin, mutta pääjoukko tavoitti irtiottoryhmän muutama kilometri ennen maalia.


title: Etapit 1–11 Ranskan ympäriajossa 2011

text: Etappi päättyi 1,7 kilometrin mittaiseen Mûr de Bretagnen nousuun. Philippe Gilbert yritti ratkaisua 500 metrin päässä maalista, muttei onnistunut. Alberto Contador aloitti kirin 300 metriä ennen maalia, mutta Cadel Evans vastasi ja ohitti hänet. Contador saavutti Evansia vielä lopussa, muttei aivan ehtinyt edelle. Tämä oli Evansin ensimmäinen maantie-etapin voitto Ranskan ympäriajossa. Thor Hushovd säilyi kokonaiskilpailun johdossa tultuaan Evansin kanssa samalla ajalla maaliin.


title: Etapit 1–11 Ranskan ympäriajossa 2011

text: 4. etapin tulokset


title: Etapit 1–11 Ranskan ympäriajossa 2011

text: Kokonaistilanne 4. etapin jälkeen


title: Etapit 1–11 Ranskan ympäriajossa 2011

text: Anthony Delaplace (Saur-Sojasun), José Iván Gutiérrez (Movistar), Sébastien Turgot (Europcar) ja Tristan Valentin (Cofidis) lähtivät irtiottoon etapin alkuvaiheessa. Heidät tavoitettiin 45 kilometriä ennen maalia, ja 32 kilometrin päässä maalista lähtivät irti Jérémy Roy (FDJ) ja Thomas Voeckler (Europacar). Voeckler yritti ratkaisua muutama kilometri ennen maalia, mutta pääjoukko tavoitti hänet kuten aiemmin Royn. Loppukirissä järjestys vaihtui useaan otteeseen, lopulta Mark Cavendish onnistui voittamaan uransa kuudennentoista etapin Ranskan ympäriajossa.


title: Etapit 1–11 Ranskan ympäriajossa 2011

text:
Etapilla sattui useita kaatumisia, joiden seurauksena Janez Brajkovič ja Christophe Kern joutuivat keskeyttämään. Myös Tom Boonen, Alberto Contador, Robert Gesink ja Nicki Sørensen kolaroivat, viimeksi mainittu joutui moottoripyörän tönäisemäksi.
5. etapin tulokset


title: Etapit 1–11 Ranskan ympäriajossa 2011

text: Kokonaistilanne 5. etapin jälkeen


title: Etapit 1–11 Ranskan ympäriajossa 2011

text:
Edvald Boasson Hagen saavutti ensimmäisen etappivoittonsa Ranskan ympäriajossa kukistettuaan loppukirissä Matthew Gossin ja kokonaiskilpailun johdossa jatkaneen Thor Hushovdin.
6. etapin tulokset


title: Etapit 1–11 Ranskan ympäriajossa 2011

text: Kokonaistilanne 6. etapin jälkeen


title: Etapit 1–11 Ranskan ympäriajossa 2011

text:
Mark Cavendish saavutti uransa 17:nnen etappivoiton Ranskan ympäriajossa kukistettuaan loppukirissä Alessandro Petacchin ja André Greipelin. Kokonaiskilpailun ennakkosuosikkeihin kuulunut Bradley Wiggins joutui keskeyttämään murrettuaan kolarin seurauksena solisluunsa.
7. etapin tulokset


title: Etapit 1–11 Ranskan ympäriajossa 2011

text: Kokonaistilanne 7. etapin jälkeen


title: Etapit 1–11 Ranskan ympäriajossa 2011

text:
Ranskan keskiylängöllä ajetulla kahdeksannella etapilla lähti yhdeksän pyöräilijän ryhmä irtiottoon kahdeksan kilometrin ajon jälkeen. Heistä Rui Costa, Cyril Gautier, Christophe Riblon ja Tejay van Garderen olivat kärjessä vielä kuusi kilometriä ennen maalia. Gautier yritti ensin ratkaisua, mutta Costa vastasi ja pääsi irtiottoon. Pääjoukosta karannut Aleksandr Vinokurov tavoitti häntä etapin loppuvaiheessa, muttei onnistunut. Philippe Gilbert kiri lopulta etapin kakkoseksi. Thor Hushovd tuli maaliin samalla ajalla Cadel Evansin kanssa, ja säilytti johtajan keltaisen paidan.
8. etapin tulokset
Kokonaistilanne 8. etapin jälkeen


title: Etapit 1–11 Ranskan ympäriajossa 2011

text: Sandy Casar, Juan Antonio Flecha, Johnny Hoogerland, Luis León Sánchez, Niki Terpstra ja Thomas Voeckler karkasivat pääjoukolta kahdeksan mäkikirimaalia sisältäneen etapin ensimmäisen nousun Côte de Massiac'n jälkeen. Terpstra putosi sittemmin takaisin pääjoukkoon. Päivän toiselta mäeltä Pas de Peyrol'ta laskettaessa tapahtui pääjoukossa kolari, jonka seurauksena useat pyöräilijät joutuivat keskeyttämään. Heihin kuuluivat solisluunsa murtaneet Jurgen Van Den Broeck ja Frederik Willems, kyynärpäänsä ja reisiluunsa murtanut Aleksandr Vinokurov sekä ranteensa murtanut David Zabriskie.


title: Etapit 1–11 Ranskan ympäriajossa 2011

text: 36 kilometrin päässä maalista myös kärkiryhmässä tapahtui onnettomuus, kun Ranskan television kuvausauto törmäsi Juan Antonio Flechaan, joka puolestaan kaatoi Johnny Hoogerlandin. Molemmat pystyivät haavoistaan huolimatta jatkamaan kilpailua, mutta putosivat kärkiryhmästä. Luis León Sánchez voitti etapin kukistettuaan loppukirissä Thomas Voecklerin ja Sandy Casarin. Voeckler siirtyi kokonaiskilpailun johtoon ensimmäisen kerran vuoden 2004 jälkeen..


title: Etapit 1–11 Ranskan ympäriajossa 2011

text:
9. etapin tulokset
Kokonaistilanne 9. etapin jälkeen


title: Etapit 1–11 Ranskan ympäriajossa 2011

text: 11 kilometrin ajon jälkeen sattui kolari, jonka seurauksena Anthony Delaplace (Saur-Sojasun), Rémy Di Gregorio (Astana), Julien El Fares (Cofidis), Marco Marcato (Vacansoleil), Sébastien Minard (Ag2r-La Mondiale) ja Arthur Vichot (FDJ) lähtivät irtiottoon. Heidän johtonsa kasvoi parhaimmillaan kolmeen minuuttiin, mutta lopulta pääjoukko tavoitti heidät. Pistekilpailua johtanut Philippe Gilbert (Omega Pharma-Lotto) hyökkäsi etapin viimeisessä nousussa saaden mukaansa kokonaiskilpailun johtajan Thomas Voecklerin (Europcar) sekä Dries Devenynsin (Quick Step), Tony Gallopinin (Cofidis) ja Tony Martinin (HTC-Highroad). Heidänkään yrityksensä ei onnistunut. André Greipel (Omega Pharma-Lotto) voitti uransa ensimmäisen Ranskan ympäriajon etapin kukistettuaan loppukirissä Mark Cavendishin (HTC-Highroad). Aiemmin Greipel oli jo voittanut etappeja Italian ja Espanjan ympäriajossa.


title: Etapit 1–11 Ranskan ympäriajossa 2011

text: 10. etapin tulokset


title: Etapit 1–11 Ranskan ympäriajossa 2011

text: s.a. = sama aika


title: Etapit 1–11 Ranskan ympäriajossa 2011

text: Kokonaistilanne 10. etapin jälkeen


title: Etapit 1–11 Ranskan ympäriajossa 2011

text: 11. etapin irtiottoryhmään kuuluivat Lars Boom (Rabobank), Mickael Delage (FDJ), Jimmy Engoulvent (Saur-Sojasun), Andri Hrivko (Astana), Ruben Perez (Euskaltel-Euskadi) ja Tristan Valentin (Cofidis). Pääjoukon lähestyessä Boom yritti ratkaisua noin viiden kilometrin päässä maalista, mutta hänet tavoitettiin 2,2 kilometriä ennen maalia. Mark Cavendish voitti uransa 18. etapin Ranskan ympäriajossa kukistettuaan loppukirissä André Greipelin.


title: Etapit 1–11 Ranskan ympäriajossa 2011

text: 11. etapin tulokset


title: Etapit 1–11 Ranskan ympäriajossa 2011

text: Kokonaistilanne 11. etapin jälkeen


title: Etapit 1–11 Ranskan ympäriajossa 2011

text: Etapit 12–21 Ranskan ympäriajossa 2011


title: Kirkonselkä

text: Kirkonselkä on Lahden Vesijärveen kuuluva selkä, jonka rannalla on Hollolan kirkonkylä. Kirkonselkä on kapean salmen muusta Vesijärvestä erottama vesialue, joka muodostuu kahdesta rehevöityneestä lahdesta, Kirkonlahdesta ja Pyhäniemenlahdesta. Kirkonselällä sijaitsee samanniminen Kutajärven Natura 2000 -alueen osa-alue (luonnonsuojelualue), joka 406 hehtaarin laajuisena on suurin tämän Natura-alueen osa-alueista. Natura-aluerajaukseen eivät kuulu lahden rannalla olevat metsät, vaan ainoastaan vesialue ja rantaluhdat.


title: Kirkonselkä

text: Alueen linnustoa on seurattu 1970-luvulta alkaen. Vuoden 2007 pesimälintulaskennassa havaittiin 26 lintulajia, yhteensä 390 lintua. Lahdella pesivät muiden muassa härkälintu, kaulushaikara, laulujoutsen, heinätavi, ruskosuohaukka ja kurki.


title: Kirkonselkä

text: Vesikasvisto on rikasta ja siihen sisältyy useita uhanalaisia lajeja. Lajistoon kuuluvat mm. karvalehti, välkevita, pitkälehtivita, poimuvita, sarjarimpi, jouhivita, hentonäkinruoho, silonäkinparta ja notkeanäkinruoho.


title: Kirkonselkä

text: Kirkonlahden kasvillisuustyyppejä ovat avoluhdat (saraluhdat, ruoholuhdat ja korteluhdat; yhteensä 3,1 hehtaaria), puustoiset luhdat (pajuluhta, hieskoivuluhta, 3,6 ha), ruokoluhdat (järviruokoluhta ja leveäosmankäämiluhta; 14 ha). Edelleen ruovikot (28 ha), osmankäämiköt (0,1 ha), kortteikot (3,6 ha), kaislikot (4,4 ha), kelluslehtikasvustot (17,6 ha), uposkasvillisuus (7,8 ha) ja pohjalehtikasvillisuus (0,2 ha). Pohjalehtiskuviossa hiekkapohjalla kasvaa mm. lahnaruohoja, raania, nuottaruohoa, ruskoärviää ja rantaluikkaa.


title: Villarrica

text: Villarrica on Chilessä sijaitseva kerrostulivuori. Se on yksi viidestä tunnetusta tulivuoresta, jolla on aktiivinen laavajärvi kraatterissaan. Muita samankaltaisia tulivuoria ovat Erta Ale Etiopiassa, Mount Erebus Etelämantereella, Kilaleua Havaijilla, Nyiragongo Kongossa ja Marum Vanuatulla. Tulivuori on purkautuessaan syössyt laavavirran ja pyroklastisten virtausten lisäksi mutavyöryjä, koska vuoren pinta on lumen peitossa. Tulivuori on ollut aktiivinen jo vuodesta 1558 saakka, jonka jälkeen vuori on purkautunut yli 65 kertaa.


title: Jerry Lucas

text: Jerry Ray Lucas (s. 30. maaliskuuta 1940 Middletown, Ohio) on yhdysvaltalainen kilpauransa päättänyt koripalloilija.


title: Jerry Lucas

text: Lucas pelasi yliopistokoripalloa Ohion osavaltionyliopistossa. Samaan aikaan hänen kanssaan pelasivat muun muassa John Havlicek ja Bob Knight, joiden johdolla Ohio pääsi jokaisena Lucasin kautena NCAA:n loppuotteluun. Vuonna 1960 joukkue voitti NCAA-mestaruuden. Hän osallistui NBA:n , jossa Cincinnati Royals varasi hänet alueellisella varausvuorolla (territorial pick). Lucas pelasi seurassa vuodet 1963–1969, joiden aikana hänet valittiin , kuusi kertaa sekä viisi kertaa sarjan . Lokakuussa 1969 hänen pelioikeutensa myytiin San Francisco Warriorsille, jota hän edusti toukokuuhun 1971 asti. Tämän jälkeen Lucas pelasi kolme kautta New York Knicksin paidassa ennen lopettamistaan.


title: Jerry Lucas

text: Lucas pelasi olympiakultaa voittaneessa Yhdysvaltain joukkueessa Roomassa 1960.


title: Läpivalaisu

text: Läpivalaisu (vanh. fluoroskopia) on vanha, lääketieteellisessä tutkimuksessa käytöstä lähes poistettu tutkimus, jolla saadaan röntgensäteilyä apuna käyttäen kuva sellaisen kohteen sisältä, jota näkyvä valo ei läpäise. Se on röntgentutkimus, jonka tulosta tarkastellaan suoraan fluoresoivalta levyltä. Muu röntgentutkimus perustuu samaan tekniikkaan, mutta se on kohteelle ja etenkin tutkijalle huomattavasti turvallisempi lyhyemmän altistusajan vuoksi. Ultraäänitutkimus on käytännössä syrjäyttänyt sen. Kolmiulotteisia kohteita kuvattaessa sen sijaan on astunut tietokonetomografia.


title: Läpivalaisu

text: Nykyisin läpivalaisua hyödynnetään muun muassa ruoansulatuskanavan, virtsateiden ja verenkiertoelinten tutkimisessa, mutta myös erilaisten hoitojen ja toimenpiteiden ohjauksessa. Läpivalaisututkimuksessa seurataan tavallisesti varjoaineen kulkua elimistössä. Varjoaine voidaan antaa esimerkiksi ruoansulatuskanavaa tutkittaessa suun tai peräsuolen kautta. Angiografisissa verisuonten läpivalaisututkimuksissa jodia sisältävä varjoaine syötetään katetrin avulla suoraan valtimoon tai laskimoon.


title: Läpivalaisu

text: Läpivalaisua on käytetty myös elottomien, esimerkiksi arkeologisten ja rakenteilla olevien kohteiden tutkinnassa.


title: Läpivalaisu

text: Läpivalaisututkimuksissa potilaasta otetaan yhden kuvan sijasta läpivalaisulaitteella reaaliaikaista kuvasarjaa. Tämä on hyödyllinen menetelmä erityisesti radiologisissa ja kardiologisissa angiografiatutkimuksissa sekä toimenpideiden ohjauksessa. Läpivalaisututkimukset ovat vähentyneet huomattavasti tietokonetomografian, sekä ultraääni- ja magneettikuvausten yleistettyä. Jopa aiemmin yleiset urogenitaalialueen läpivalaisututkimukset ovat väistyneet uusien kuvantamismenetelmien tieltä, mutta toimenpiteissä läpivalaisua edelleen käytetään. Esimerkiksi Suomessa kaikista lääketieteellisistä röntgentutkimuksista radiologiset ja kardiologiset toimenpiteet ja angiografiatutkimukset kattavat alle 2 % kaikista röntgentutkimuksista. Maailmalla luku vaihtelee 1,3–3,8 %. Keuhkojen röntgenkuvaukset läpivalaisulaitteella saattavat kuitenkin olla vielä melko yleisiä maissa, joissa lääkäreitä on vähemmän väkiluun suhteutettuna kuin länsimaissa tai Japanissa.


title: Lakkautuspalkka

text: Lakkautuspalkka () on järjestelmä, jossa valtion virkamies viran lakkauttamisen yhteydessä siirretään nauttimaan erityistä palkkaa eläkeikään saakka ilman, että siihen liittyy mitään virka- tai työtehtäviä. Lakkautuspalkkaa saava virkamies on edelleen virkasuhteessa valtioon ja se ajanjakso, jolta on maksettu lakkautuspalkkaa, luetaan hyväksi eläkettä määritettäessä. Jos virkamies menee valtion, kunnan, valtion liikeyrityksen tai valtioenemmistöisen yhtiön palvelukseen, lakkautuspalkka voidaan pidättää osin tai kokonaan. Lakkautuspalkka määritettiin viimeksi lakkautuspalkkalaissa (182/1931), joka kumottiin vuonna 1988. Lakkautuspalkkalakia sovellettiin kuitenkin aina vuoden 1992 loppuun saakka. Takautuvasti vanhan lain perusteella lakkautuspalkkaa saavia virkamiehiä on vielä muutama kymmenen. Lakkautuspalkkojen maksu loppuu kokonaan muutaman vuoden kuluessa, kun viimeiset lakkautuspalkkaiset virkamiehet siirtyvät eläkkeelle.


title: Lakkautuspalkka

text: Myös kirkolle säädettiin lakkautuspalkkalaki vuonna 1949.


title: Madagaskar olympialaisissa

text: Madagaskar osallistui olympialaisiin ensimmäisen kerran Tokiossa 1964, ja on ollut sen jälkeen mukana kaikissa kesäolympialaisissa Montrealin 1976 ja Soulin 1988 kisoja lukuun ottamatta. Talviolympialaisissa maa on esiintynyt kerran, Torinossa 2006, yhden alppihiihtäjän joukkueella.


title: Madagaskar olympialaisissa

text: Madagaskar ei ole saavuttanut yhtään olympiamitalia. Pistesijalle, eli kahdeksan parhaan joukkoon, on yltänyt pikajuoksija Jean-Louis Ravelomanantsoa, joka oli kahdeksas miesten 100 metrillä Méxicossa 1968. Madagaskaria vuosien 1992 ja 1996 olympialaisissa edustanut Nicole Ramalalanirina oli Ranskan edustajana kuudes naisten 100 metrin aitajuoksussa Sydneyssä 2000.


title: Sierra Leone olympialaisissa

text: Sierra Leone osallistui olympialaisiin ensimmäisen kerran Méxicossa 1968. Kaksista seuraavista kisoista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut.


title: Sierra Leone olympialaisissa

text: Sierra Leone ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet nyrkkeilijä Israel Cole, jaetulla viidennellä sijalla kevyessä keskisarjassa Los Angelesissa 1984 ja yleisurheilija Eunice Barber, viides seitsenottelussa Atlantassa 1996.


title: Sierra Leone olympialaisissa

text: Sierra Leonen olympiakomitea perustettiin vuonna 1964.


title: Näin koulutat lohikäärmeesi 2

text: Näin koulutat lohikäärmeesi 2 () on vuonna 2014 ensi-iltansa saanut Dean DeBloisin ohjaama ja käsikirjoittama 3D-tietokoneanimaatioelokuva. Se perustuu löyhästi Cressida Cowellin samannimiseen kirjasarjaan. Elokuva on jatko-osa vuoden 2010 elokuvalle "Näin koulutat lohikäärmeesi".


title: Näin koulutat lohikäärmeesi 2

text: Elokuva palkittiin parhaan animaatioelokuvan Golden Globella.


title: Näin koulutat lohikäärmeesi 2

text: Lisäksi muissa rooleissa Markus Bäckman.


title: Näin koulutat lohikäärmeesi 2

text: Elokuvaan perustuva peli nimeltä  "How to Train Your Dragon 2, julkaistiin kesäkuussa 2014 little orbytin kehittämä torus peli. Peli on saatavilla Xbox 360, PlayStation 3, Nintendo 3DS, Wii ja Wii U. Pelaajat voivat valita erinlaisia ratsastajia ja lohikäärmeitä joita he voivat kouluttaa osallistumalla koulutuksiin, haasteisiin ja turnauksiin."


title: Näin koulutat lohikäärmeesi 2

text: Musiikin elokuvaan on John Powell, joka ansaitsi hänen ensimmäisen Oscar-ehdokkuutensa hänen musiikkinsa alkuperäisen elokuvan palasi Pistemäärä jatko.


title: Näin koulutat lohikäärmeesi 2

text: Tallennus tapahtui huhtikuu 2014 Abbey Road studioilla Lontoossa. 120 kpl orkesteri, 100 laulajaa ja laaja valikoima etnisiä soittimia, kuten kelttiläinen harppu,uillean pipes, tinapilli, bodhrán ja säkkipilli; jälkimmäinen, joka esitti pipers Skotlanninryhmä The Red Hot Chili Pipers. Yhtye suoritti säveltäjän tavallistayhteistyökumppani Gavin Greenaway.


title: Näin koulutat lohikäärmeesi 2

text: On kulunut viisi vuotta siitä, kun Hikotus ja Hampaaton onnistuivat tuomaan rauhan viikinkien ja lohikäärmeiden välille Öystilässä. He seikkailevat yhä kaukaisemmissa paikoissa, ja Hikotus täydentää karttaansa sitä mukaa kun he löytävät uuden paikan. Hikotus käyttää tätä harrastusta jopa tekosyynä vältellä isäänsä. Eräänä päivänä kun Aimo kertoo haluavansa kovasti siirtää päällikön vastuun Hikotukselle ja siirtyä eläkkeelle, Hikotus ja Hampaaton lentävät uuteen paikkaan, jonka nimeävät Kutkakainaloksi (engl. Itchy Armpit). Astrid seuraa häntä voitettuaan taas yhden lohikäärmekisan, ja juteltuaan päivästään ja Aimon suunnitelmista he päätyvät valtavien jääpuikkojen tuhoamalle linnoitukselle, jolloin Myrskykiitäjä ammutaan alas laivalle, jolla ampujat ovat. Myrskykiitäjää pelastaessaan Hikotus ja Astrid tapaavat Eret, Eretin pojan joka työskentelee Drago Veriauralle (engl. Drago Bludvist), hullulle lohikäärmehallitsijalle, joka kokoaa lohikäärmearmeijaa. Eret ja hänen miehistönsä syyttävät heitä linnoituksen tuhosta.


title: Näin koulutat lohikäärmeesi 2

text: Päästyään pois laivalta Hikotus ja Astrid lentävät takaisin Öystilään, jossa kertovat tämän tuntemattoman miehen kokoavan lohikäärmearmeijaa. Hikotuksen yllätykseksi Aimo tuntee Dragon entuudestaan, ja päättää laittaa kaikki viikingit ja lohikäärmeet karanteeniin kunnes käskee toisin. Hikotus yrittää saada isänsä uskomaan, että Dragon pää on käännettävissä mutta lähtee isänsä käskyjä vastoin Dragon jäljille yksin Astridin kanssa. He palaavat Eretin ja tämän miesten laivalle, ja Hikotus koittaa aloittaa päiden kääntämisen heistä. Aimo, Raivo ja muut nuoret saapuvat pelastamaan heitä, ja Aimo käskeekin Hikotuksen palata Öystilään. Hikotus ei usko isäänsä vaan lähtee jatkamaan Dragon etsimistä yksin kun Aimo estää Astridia lähtemästä tämän perään. Matkalla Hikotus ja Hampaaton törmäävät salaperäiseen lohikäärmeratsastajaan, joka vie heidät tutusta jäästä rakennettuun linnakkeeseen.


title: Näin koulutat lohikäärmeesi 2

text: Salaperäinen lohikäärmeratsastaja on Hikotuksen kaksikymmentä vuotta kadoksissa ollut äiti, Valka. Tämä on näiden vuosien aikana löytänyt itselleen lempeän harhauttajapedon, pelastanut niin paljon lohikäärmeitä kuin on pystynyt ja oppinut samalla lohikäärmeiden salat. Hän ja Hikotus tutustuvat, ja ystävystyvät.


title: Näin koulutat lohikäärmeesi 2

text: Tällä välillä Aimo ja Raivo ovat lähteneet etsimään Hikotusta, ja Astrid ja muut nuoret ovat onnistuneet suostuttelemaan Eretin viemään heidät Dragon leiriin. Siellä heidät otetaan vangeiksi, ja Drago paljastaa katalan suunnitelmansa kukistaa ensin Öystiläläisten alfa, ja sitten koko Öystilä. Eretiin kiintynyt Myrskykiitäjä saa käännettyä tämän pään lohikäärmeiden suhteen kun suojaa tätä tainnutusruiskeilta. Myöhemmin Eret sekä Astrid ja muut nuoret onnistuvat pelastamaan nuorten vangeiksi otetut lohikäärmeet ja pakenemaan niillä.


title: Näin koulutat lohikäärmeesi 2

text: Aimo ja Raivo löytävät Valkan ja hänen harhauttajapetonsa linnakkeen, ja Aimon kohdatessa Valkan selviää, että heidän rakkautensa on säilynyt vahvana kaikki nämä vuodet. Ensi kertaa koolla oleva perhe joutuu kuitenkin heti vaaraan, kun Dragon miehet alkavat pommittaa Valkan, harhauttajapedon ja lohikäärmeiden linnaketta. Siitä alkaa taistelu, jossa Dragon tuima harhauttajapeto haastaa Valkan lempeän harhauttajapedon ja kukistaa tämän. Hikotus yrittää puhua Dragolle ja kääntää hänen päänsä, mutta Drago laittaa harhauttajapetonsa ottamaan Hampaattoman valtaansa ja tappamaan Hikotuksen. Tilanteen huomannut Aimo juoksee paikalle pelastamaan poikaansa, joutuu tulilinjalle ja menettää henkensä poikansa puolesta. Drago ottaa Hampaattoman itselleen, ja suuntaa harjauttajapetonsa ja kaikkien muiden lohikäärmeiden kanssa kohti Öystilää.


title: Näin koulutat lohikäärmeesi 2

text: Aimolle pidetään perinteiset viikinkihautajaiset lähettämällä Aimon veneessä merelle ja ampumalla palavia nuolia veneeseen. Isäänsä sureva Hikotus pitää puheen kaatuneesta isästään, ja äitinsä sanojen rohkaisemana hän päättää, että he kaikki palaavat vauvalohikäärmeillä Öystilään estämään Dragon aikeet. Öystilässä Hikotus onnistuu saamaan Hampaattoman ja muut lohikäärmeet takaisin Dragolta, ja kukistamaan Dragon ja tämän harhauttajapedon. Hampaattomasta tulee uusi, kaikkia suojeleva alfalohikäärme ja Hikotuksesta tulee heimon uusi päällikkö.


title: Liberia olympialaisissa

text: Liberia osallistui olympialaisiin ensimmäisen kerran Melbournessa 1956 ja on ollut sen jälkeen mukana kaikissa kesäolympialaisissa 1968, 1976 ja 1992 lukuun ottamatta. Talviolympialaisiin maa ei ole osallistunut.


title: Liberia olympialaisissa

text: Liberialaisurheilijat ovat osallistuneet olympialaisissa nyrkkeilyyn ja yleisurheiluun. Maa ei ole saavuttanut yhtään mitali- eikä pistesijaa, eli sijoitusta kahdeksan parhaan joukkoon.


title: Liberia olympialaisissa

text: Liberian olympiakomitea perustettiin vuonna 1954 ja Kansainvälinen olympiakomitea tunnusti sen 1955.


title: Gabon olympialaisissa

text: Gabon osallistui olympialaisiin ensimmäisen kerran Münchenissä 1972. Kaksista seuraavista kisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talviolympialaisiin maa ei ole osallistunut.


title: Gabon olympialaisissa

text: Gabonilaisurheilijat ovat osallistuneet olympialaisissa jalkapalloon, judoon, nyrkkeilyyn, taekwondoon, uintiin ja yleisurheiluun. Maan ainoa olympiamitalisti on taekwondoin Anthony Obame, joka sai hopeaa miesten yli 80 kg:n painoluokassa Lontoossa 2012. Aiemmissa kisoissa yksikään gabonilaisurheilija ei ollut saavuttanut pistesijaa eli sijoitusta kahdeksan parhaan joukkoon.


title: Gabon olympialaisissa

text: Gabonin olympiakomitea perustettiin vuonna 1965 ja Kansainvälinen olympiakomitea tunnusti sen 1968.


title: Yingluck Shinawatra

text: Yingluck Shinawatra (, , RTGS: Yinglak Chinnawat, s. 21. kesäkuuta 1967) on thaimaalainen yritysjohtaja ja poliitikko. Hän on toiminut muun muassa thaimaalaisen teleoperaattorin Advanced Info Servicen (AIS) toimitusjohtajana 2002–2006. Vuoden 2011 parlamenttivaaleissa Yingluck oli Pheu Thai -oppositiopuolueen pääehdokas ja hän johti puolueen murskavoittoon. Uusi parlamentti valitsi Yingluckin 5. elokuuta 2011 Thaimaan pääministeriksi ja kuningas vahvisti hänen nimityksensä 8. elokuuta. Yingluck on Thaimaan ensimmäinen naispääministeri.


title: Yingluck Shinawatra

text: Yingluckin pääministerikausi päättyi 9. joulukuuta 2013, kun Yingluck hajotti parlamentin alahuoneen. Hän toimi sen jälkeen virkaatekevänä pääministerinä, kunnes uusi hallitus olisi nimitetty. Perustuslakituomioistuin kuitenkin erotti Yingluckin tehtävästään 7. toukokuuta 2014 ja uudeksi virkaa tekeväksi pääministeriksi nousi varapääministeri Niwattumrong Boonsongpaisan.


title: Yingluck Shinawatra

text: Yingluckin veli on Thaimaan entinen pääministeri Thaksin Shinawatra.


title: Yingluck Shinawatra

text: Yingluck on suorittanut politiikan ja julkishallinnon loppututkinnon Chiang Main yliopistossa ja julkishallinnon loppututkinnon Kentucky State Universityssä.


title: Yingluck Shinawatra

text: Yingluck on naimisissa Anusorn Amornchatin kanssa ja heillä on yksi poika.


title: Yingluck Shinawatra

text: Yingluck työskenteli aluksi Thaksinin omistamassa Shinawatra Directories -yhtiössä ennen kuin hänestä tuli niin ikään Thaksinin omistaman Advanced Info Servicen (AIS) toimitusjohtaja 2002. Vuonna 2005 AIS myytiin singaporelaiselle Temasek Holdings -yhtiölle 73 miljardilla bahtilla. Yingluck, joka itse hyötyi kaupasta 985 miljoonalla bahtilla, erosi pian myynnin jälkeen 2006. Yingluckin saama voitto lisäsi osaltaan Thaksinin vastaisia mielenosoituksia, jotka lopulta johtivat Thaksinin syöksemiseen vallasta.


title: Yingluck Shinawatra

text: AIS:n jälkeen Yingluck on toiminut toimitusjohtajana bangkokilaisesa SC Asset -yhtiössä, joka hallinnoi Shinawatra-perheen kiinteistöliiketoimia.


title: Yingluck Shinawatra

text: Yingluckia syytettiin avunannosta omaisuuden piilottamiseen Thaksinin oikeusjutun yhteydessä, joka koski Thaksinin poliittisen aseman väärinkäyttöä ja sen takia jäädytettyjä 76 miljardin bahtin varoja. Yingluckin väitettiin ostaneen Thaksinin yhtiön osakkeita ilman, että niistä olisi tosiasiallisesti maksettu käypä hinta. Yingluck kuvasi koko oikeudenkäyntiä Shinawatran perheeseen kohdistuvaksi poliittiseksi vainoksi.


title: Yingluck Shinawatra

text: Oppositiossa oleva Pheu Thai -puolue valitsi Yingluckin puolueen pääehdokkaaksi vuoden 2011 vaaleihin. Maanpaossa elävä Thaksin on kuvaillut Yingluckia omaksi kloonikseen. Thaksin on myös todennut, että Yingluck voi tehdä päätöksiä Thaksinin sijasta. Thaksin, jota pidetään Pheu Thain de facto -johtajana, on kuitenkin kiistänyt Yingluckin olevan hänen sätkynukkensa.


title: Yingluck Shinawatra

text: Yingluckin valinta ehdokkaaksi kirvoitti teräviä kommentteja poliittisilta vastustajilta. Istuva pääministeri Abhisit Vejjajiva sanoi, että Yingluckin olisi hankala hallita maata pääministerinä, koska hänen pitäisi aina ennen päätöksentekoa odottaa ulkomaanpuhelua. Bhumjaithai-puolueen tiedottaja piti Yingluckin valintaa puolestaan Thaksinin poliittisen pelin viimeisenä valttikorttina. PAD:n tiedottaja puolestaan ennusti, Thaimaan levottomuuksien jatkuvan, jos Yingluck valittaisiin pääministeriksi.


title: Yingluck Shinawatra

text: Yingluckin johtamana Pheu Thai sai vaaleissa murskavoiton. Hänen johdollaan Pheu Thai aloitti hallitustunnustelut pienien puolueiden kanssa jo vaali-iltana. Politiikan tutkijoiden mukaan Yingluckin suurimmat ongelmat tulevat olemaan maan talous ja Thaksinin armahduskysymys, sillä demokraatit ja heitä lähellä oleva keltapaitojen PAD-liike vastustavat jyrkästi Thaksinin armahdusta.


title: Anni Lehtonen

text: Anni Lehtonen (1868 Vuokkiniemen Vuonninen – kuolinaika tuntematon) oli runonlaulaja ja tietäjä.


title: Anni Lehtonen

text: Lehtosen vanhemmat olivat Tsiitari Karjalainen (Bogdanov) ja Okahvie Malinen. Hän kuului äitinsä puolelta tunnettuun tietäjä- ja laulajasukuun, jonka jäseniä olivat muun muassa Lonkan Martiska ja Ontrei Malinen. Lehtonen jäi leskeksi ja monen lapsen yksinhuoltajaksi noin vuonna 1905 ja kova kohtalo teki hänestä itkuvirsien esittäjän. Silti ei tiedetty hänen säilyttäneen paljon muutakin kansanperinnettä. Samuli Paulaharju keräsi häneltä 1911-1916 noin 450 kansanrunoa ja loitsua sekä peräti noin 8000 sananlaskun lisäksi taikoja ja itkuvirsiä. Lehtoselta taltioitu aineisto onkin laajimpia Larin Parasken jälkeen ja siihen sisältyy huomattava noin 250 loitsun kokoelma. Loitsuista oli aikoinaan käsitys, että vain lähinnä miehet osasivat niitä.


title: Anni Lehtonen

text: Lehtosen noin vuonna 1905 kuollut puoliso oli nimeltään Kliimo Lehtonen.


title: Seychellit olympialaisissa

text: Seychellit osallistui olympialaisiin ensimmäisen kerran Moskovassa 1980, ja on ollut sen jälkeen mukana kaikissa kesäolympialaisissa lukuun ottamatta Soulin 1988 kisoja, joita se boikotoi tukeakseen Korean demokraattista kansantasavaltaa. Talviolympialaisiin maa ei ole osallistunut.


title: Seychellit olympialaisissa

text: Seychellit on lähettänyt olympialaisiin 6–11 urheilijan joukkueen. He ovat osallistuneet judoon, melontaan, nyrkkeilyyn, painonnostoon, purjehdukseen, sulkapalloon, uintiin ja yleisurheiluun. Maa ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet nyrkkeilijät Roland Raforme raskaassa keskisarjassa Barcelonassa 1992 ja Rival Cadeau ylemmässä välisarjassa Atlantassa 1996.


title: Seychellit olympialaisissa

text: Seychellien olympiakomitea on perustettu 1979.


title: Luettelo Monkey Island -pelisarjan hahmoista

text: Tämä on luettelo LucasArtsin "Monkey Island" -pelisarjan kuvitteellisista hahmoista.


text: Gyubrush on jokaisen viiden pelin päähahmo.


text: Herman Toothrot on kuvernööritär Elaine Marleyn isoisä ja Tri-Island Arean entinen kuvernööri. Herman Toothrotin ensiesiintyminen tapahtuu "Monkey Islandilla" Guybrush Threepwoodin lennettyä saarelle kanuunan avulla. Herman tulee tervehtimään Guybrushia ja kysymään kuka tämä on, ja että tuliko Guybrush pelastamaan hänet. Herman kertoo haaksirikkoutuneensa Monkey Islandille American’s Cup -purjehduskilpailussa. Hän oli rakentanut laivan uudestaan ja koonnut jopa apinamiehistön, mutta hänen mielestään ei ole sama asia purjehtia saarelta pois itse, vaan hän odotti tulla pelastetuksi haaksirikkoutuneen velvollisuuksien mukaan. Hän kertoi asuneensa Monkey Islandilla jo 20 vuotta. Herman Toothrot esiintyy pelin loppupuolella. Herman on muuttanut Dinky Islandille, jossa hän opettaa filosofiaa, ainoana oppilaanaan papukaija. Papukaija auttaa Guybrushia löytämään Big Whoop -nimisen aarteen.


text: Herman Toothrot ei esiintynyt sarjan kolmannessa osassa kertaakaan. Sen sijaan LeChuckin huvipuistossa on nukke hänestä. Hän sai suurimman roolin sarjan neljännessä osassa. Hänen muistinsa on palaillut ja hän muistaa olleensa Elaine Marleyn isoisä. Hän palaa Guybrusin kanssa Mêlée Islandille, jossa he aikovat päihittää LeChuckin "Monkey Kombat" -kamppailussa.


text: Herman Toothrotin koko nimi on Horatio Torquemada Marley, toisinaan myös Kapteeni Marley. Herman oli aikoinaan vastuuntuntoinen kuvernööri ja kapteeni. Haaksirikkoutuminen Monkey Islandille muutti hänen luonnettaan hyvin paljon, ja hän menetti ylpeytensä. Pelisarjan päähenkilö Guybrush huomauttelee tästä pelin ensimmäisessä, toisessa ja neljännessä osassa.


text:
Stan on huijariliikemies, mutta sisimmässään sympaattinen ja mukava henkilö. Stanilla on joka "Monkey Island" -pelissä oma yritys, ja jokaisessa pelissä yritykset ovat eri saarilla. "The Secret of Monkey Islandissa" käytettyjen kulkuneuvojen yritys Mêlée Islandilla.
"ssä" käytettyjen hautaarkkujen myynti Booty Islandilla. "The Curse of Monkey Islandissa" vakuutus-liike Blood Islandilla. "Escape from Monkey Islandissa" varastomyynti Jambalaya Islandilla.


text: Voodoo Lady on ollut jokaisessa "Monkey Islandissa". Hänellä on sarjan jokaisessa osassa pieni ”puoti”, jonka hän nimeää International House of Mojoksi. Sarjan ensimmäisessä pelissä Voodoo Lady asuu Mêlée Islandilla. Voodoo Ladylla on pieni kauppa Meleen kujalla. Pelin päähenkilö Guybrush Threepwood, tarvitsee Voodoo Ladylta kanan, jota hän käyttää päästäkseen Meathookin talolle. Lisäksi Guybrush tarvitsee apua loitsun tekemisessä, hänen ollessa matkalla Monkey Islandille


text: Sarjan toisessa osassa Voodoo Lady on muuttanut Scabb Islandille, jossa hänen asumispaikkana on synkkä suo. Voodoo Lady auttaa Guybrushia tekemään ilkeästä LeChuckin ex-apurista Largo LaGrandesta Voodoo-nuken. Hän on myös mukana Rapp Scallionin henkiinherättämisessä. "The Curse of Monkey Islandissa" Voodoo Lady on muuttanut jälleen paikkaansa, tällä kertaa Plunder Islandille. Hänellä on hyvin pieni rooli tässä pelissä, Voodoo Lady esiintyy pelin alussa. "Escape from Monkey Islandissa" Voodoo Lady ei juurikaan ole välttämätön pelin etenemiselle. Voodoo Lady on jälleen muuttanut asuinpaikkaansa, mutta tällä kertaa takaisin Mêlée Islandille.


title: Vapaamuurarit Suomessa

text: Vapaamuurariutta on esiintynyt Suomessa vuodesta 1922 alkaen sekä aiemmin 1700-luvun lopulla ja 1800-luvun alussa.


title: Vapaamuurarit Suomessa

text: Ensimmäisen kerran vapaamuurarius tuli Suomeen vuonna 1758 Ruotsista. Suomen jouduttua Venäjän vallan alle yhteydet Ruotsiin heikkenivät ja loositoiminta päättyi vuoteen 1813 mennessä. Lisäksi vuonna 1822 Aleksanteri I rajoitti kokoontumisvapautta ja kielsi muun muassa vapaamuurarilooseja toimimasta. Virallisessa vapaamuuraritoiminnassa seurasi yli vuosisadan mittainen hiljaisuus.


title: Vapaamuurarit Suomessa

text: Vapaamuurarius palasi Suomeen vasta itsenäisyyden aikana, vuonna 1922, pitkälti amerikansuomalaisten ansiosta. Tällöin perustetun Suomi Loosi n:o 1:n perustajajäseniin kuului säveltäjä Jean Sibelius, joka on säveltänyt suomalaisten vapaamuurarien rituaalimusiikin ("Musique réligieuse", opus 113). Muita tunnettuja suomalaisia vapaamuurareita ovat olleet muun muassa taiteilija Sigurd Wettenhovi-Aspa, juoksija Hannes Kolehmainen, presidentti Risto Ryti, valtioneuvos Martti Miettunen, kaksinkertainen pääministeri Teuvo Aura, jääkärikenraali Paavo Talvela ja säveltäjä Joonas Kokkonen.


title: Vapaamuurarit Suomessa

text: Itsenäinen Suomen Suurloosi (Suomen Vapaiden ja Oikeutettujen Muurarien Suurloosi – Storlogen för Fria och Antagna Murare i Finland) perustettiin vuonna 1923. Nykyisin Suomessa on niin sanottuja sinisiä vapaamuurarilooseja 178 ja niissä jäseniä lähes 7 000. Ne toimivat suomen, ruotsin, englannin ja saksan kielillä. Siniset loosit antavat kolme vapaamuurariastetta, jotka muodostavat koko vapaamuurariuden perustan. Suomalaisessa vapaamuurarijärjestelmässä toimii lisäksi joukko jatkoasteiden vapaamuurarijärjestöjä, joista osa on sinisten loosien tavoin uskonnollisesti vapaamielisiä ja osa kristillisiä.


title: Vapaamuurarit Suomessa

text: Suomessa toimii myös 11-asteinen ruotsinkielinen kristillinen vapaamuurarijärjestö, joka jatkaa Suomen ensimmäisen historiallisen vapaamuurariajanjakson perinteitä ja on Ruotsin vapaamuurarijärjestön (Svenska Frimurare Orden) alainen. Siinä on toista tuhatta jäsentä.


title: Vapaamuurarit Suomessa

text: Suomessa toimiva yhteisvapaamuurarijärjestö ja ruotsinkielinen naisten vapaamuurarijärjestö eivät ole muiden vapaamuurarijärjestöjen tunnustamia.


title: Vapaamuurarit Suomessa

text: Kansainvälinen Vapaamuurarijärjestö Miehille ja Naisille LE DROIT HUMAIN on perustettu Pariisissa 4. huhtikuuta 1893. Järjestö on Suomen vanhin yhtäjaksoisesti toiminut vapaamuurarijärjestö. Suomen ensimmäinen yhteis-vapaamuurarilooshi Väinämö perustettiin 5. lokakuuta 1920 Helsingissä. Miesten ja naisten vapaamuurarius on avointa kaikille naisille ja miehille rotuun, kansallisuuteen, uskontoon tai filosofiaan katsomatta.


title: Vapaamuurarit Suomessa

text: Useissa maissa vapaamuuraritoiminta on huomattavasti näkyvämpää kuin Suomessa. Esimerkiksi Yhdysvalloissa jäsenet usein kiinniittävät autoihinsa jäsentunnuksensa.


title: Vapaamuurarit Suomessa

text: Viime aikoina suomalainen vapaamuurarius on pyrkinyt aiempaa suurempaan avoimuuteen. Esimerkiksi Helsingin Kasarmikadulla sijaitsevaan Vapaamuurarimuseoon sekä Vapaamuuraritemppeliin on järjestetty tutustumiskierroksia. Suhtautuminen julkisuuteen vaihtelee suuresti paikkakunnittain. Osa looseista kokee julkisuuden edelleen uhaksi toiminnalleen, mutta suhtautuminen muuttuu vuosi vuodelta avoimemmaksi.


title: Hearst Castle

text: Hearst Castle on National Historic Landmark -arvon saanut kartano Kaliforniassa, Yhdysvalloissa. Sen on suunnitellut arkkitehti Julia Morgan vuosien 1919 ja 1947 välillä lehtimagnaatti William Randolph Hearstille, joka kuoli 1951. Vuonna 1957 Hearst Corporation lahjoitti kiinteistön Kalifornian osavaltiolle, mistä alkaen sitä on ylläpidetty nimikkeellä "state historic park", ja yleisöllä on pääsy tutustumaan alueeseen ja sen huomattaviin taide- ja antiikkikokoelmiin. Vaikka alue sijaitseekin kaukana suuremmista asutuskeskuksista, se houkuttelee paikalle vuosittain noin miljoona kävijää.


title: Hearst Castle

text: Hearst antoi tilansa nimeksi virallisesti ”La Cuesta Encantada” (”Lumottu kukkula”), mutta kutsui sitä yleensä nimellä ”the ranch”, karjatila. Linnaan ja sen alueisiin viitataan joskus myös San Simeonina tekemättä eroa Hearstin tilan ja samannimisen ympäröivän kunnallishallinnottoman alueen välillä.


title: Hearst Castle

text: Hearst Castle sijaitsee lähellä San Simeonin kunnallishallinnotonta aluetta noin 400 kilometrin etäisyydellä sekä Los Angelesista että San Franciscosta. Tila itsessään on noin kahdeksan kilometriä sisämaahan päin rannikosta Santa Lucia -vuorten huipulla noin 500 metrin korkeudella merenpinnasta. Alue on harvaanasuttua, koska Santa Lucia rajoittuu Tyyneen valtamereen tarjoten upean merinäköalan, mutta samalla heikot kulkuyhteydet ja vain vähäisiä mahdollisuuksia rakentamiseen. Kartanoa ympäröivä maaseutu on jäänyt pitkälti rakentamattomaksi.


title: Hearst Castle

text: Hearst Castle rakennettiin Rancho Piedra Blancaan, jonka Hearstin isä George Hearst osti alun perin vuonna 1865. Nuorempi Hearst kiintyi paikkaan useiden lapsuuden retkien aikana, joita hän teki siellä perheensä kanssa. Hän peri 1 000 neliökilometriin kasvaneen tilan äidiltään Phoebe Hearstilta 1919. Vaikka tilalla sijaitsi jo viktoriaaninen kartano, Hearst Castlelle valittiin paikka aikaisemmin rakentamattoman jyrkän kukkulan huipulle, jonne nousu tapahtui joko jalan tai ratsain soratietä pitkin.


title: Hearst Castle

text: Hearst lähestyi ensimmäisen kerran arkkitehti Julia Morgania ajatuksineen uudesta projektista huhtikuussa 1915 pian sen jälkeen, kun tilan omistajuus oli siirtynyt hänelle. Hearstin alkuperäinen ajatus oli rakennuttaa bungalovi, mutta noin kuukauden kestäneiden neuvotteluiden jälkeen Hearstin alkuperäinen ajatus vaatimattomasta asunnosta oli paisunut valtaviin mittasuhteisiin. Ulkoasun tyyli oli muuttunut alun japanilais-korealaisesta teemasta espanjalaiseen siirtomaatyyliin, joka oli alkanut saavuttaa suosiota, ja jota Morgan itsekin oli käyttänyt suunnittelemassaan Los Angeles Herald Examinerin pääkonttorissa 1915. Hearstia oli kuitenkin häiritsi Kaliforniassa tyylinmukaisesti tehtyjen rakennusten karkeus, ja vaikka meksikolainen suuntaus olikin hienostuneempi, Hearst vastusti sen ylenpalttisia ornamentteja. Hakiessaan innoitusta Iberian niemimaalta hän huomasi eteläespanjalaisten renessanssi- ja barokkirakennusten vastaavan makuaan. Erityisesti hän ihaili Rondan kirkkoa, ja hän pyysikin Morgania suunnittelemaan päärakennuksen tornit sen mukaisesti. San Diegossa vuonna 1915 järjestetyn Panama-Kalifornia-maailmannäyttelyn rakennukset edustivat Kaliforniassa lähimpänä sitä tyyliä, jota Hearst tavoitteli. Hän päätti korvata ulkopintojen rappauksen paljaalla muuratulla pinnalla kunnioituksesta Kalifornian perinteitä kohtaan.